Lesznek karácsonykor katolikus szentmisék

Msgr. Slavko Večerin szabadkai megyéspüspök elmondta, idén karácsonykor nem három, hanem négy szentmisét tarthatnak, amennyiben időközben a szerbiai válságstáb nem javasol szigorúbb korlátozásokat a mostaniaknál.

A szabadkai egyházmegyében lesznek katolikus szentmisék a karácsonyi ünnepekben is, amennyiben addig nem hoz új rendelkezéseket a szerbiai válságstáb - mondta mai sajtótájékoztatóján Slavko Večerin megyéspüspök. A napokban a plébánosokhoz eljuttatják a Vatikánból érkezett meghatalmazásokat, melyek alapján az eddigi gyakorlattól eltérően nem három, hanem négy szentmisét is tarthatnak karácsonykor.
Msgr. Slavko Večerin, szabadkai megyéspüspök: „A misék egyelőre nem lesznek megszüntetve. Csak bátorítom a plébánosokat meg a többi hívőt, hogy imádkozzanak, hogy a karácsony megünneplése legyen igazán fontos. Összpontosítsunk arra, ami szükséges erre az ünneplésre, az, hogy megünnepeljük Jézus születését.”

Msgr. Slavko Večerin elmonda, hogy idén karácsonykor 4 szentmisét tarthatnak.

Msgr. Slavko Večerin
szabadkai megyéspüspök.
A püspök a keresztény
közösség vezetője.
Akkor lehet 4 szentmisét
tartani karácsonykor,
ha nem lesznek
újabb szigorítások
Szerbiában
a koronavírus-járvány miatt.
Msgr. Slavko Večerin
azt mondta,
hogy fontos,
hogy a karácsonyi időszakban
a hívők sokat imádkozzanak
és ünnepeljük meg
Jézus születését.


Milyen kihívást jelent fogyatékkal élni?

Hogyan ismerik fel a pénzt vagy a gyümölcsöket a gyengénlátók és a vakok? Milyen kihívás kerekesszékből az autóba beszállni?

Ezt tanulták ma meg a Széchenyi István Általános Iskola kelebiai épületében és a szabadkai Đuro Salaj Általános Iskolában a diákok. A szociális érzékenységre való nevelés során a gyerekek megismerkedhettek a különböző fogyatékossági típusokkal. Felfedezhették, milyen egy vakvezető kutya élete, hogyan birkóznak meg a vakok a mindennapokkal, valamint a jelnyelv alapjait is elsajátíthatták. Az érzékenyítés Magyarország és Szerbia közötti Határon Átnyúló Együttműködési IPA Program keretein belül valósult meg.

A fogyatékkal élő emberek élete

Tegnap a fogyatékkal élő emberek életével ismerkedtek meg a gyerekek.

Tegnap június 11-e, kedd volt.
2 szabadkai iskola tanulói ismerkedtek meg a fogyatékkal élő emberek életével.
Fogyatékkal élő ember például a vak ember, a mozgássérült ember, a siket ember.
A vak ember az, aki nem lát.
A vak emberek nagyon ügyesen megtanulnak látás nélkül csinálni dolgokat.
A vak ember is felismeri a gyümölcsöket vagy a pénzt.
Siket ember az, aki nem hall.
Mozgássérült ember az, aki nehezen tud járni, vagy nem tud járni.
A mozgássérült emberek nagyon ügyesen megtanulnak járás nélkül csinálni dolgokat.
Például a mozgássérült ember is tud autót vezetni.
A 2 iskola tanulói vakvezető kutyával is találkoztak.
Vakvezető kutya segíti a vak emberek közlekedését.
A 2 iskola tanulói megismerték a jelnyelvet is.
Jelnyelvvel a siket emberek beszélgetnek.
Jelnyelvhez a kezünket, és az ujjainkat kell használni.
Fontos, hogy a gyerekek megismerjék a fogyatékkal élő embereket.
Fontos, hogy a gyerekek barátkozzanak a fogyatékkal élő gyerekekkel és felnőttekkel.


Megnövekedett az érdeklődés az első oltások iránt Szabadkán

Az elmúlt héten mintegy 450 adag koronavírus elleni első oltást adtak be az Újvárosházán lévő oltóponton, azaz naponta átlagosan 75-en jelentkeztek. A legfrissebb adatok szerint eddig összesen 15 ezer szabadkai vette fel a harmadik védőoltást.

Ismét nagyobb sorokban várakoztak a koronavírus elleni védőoltásra a szabadkai Újvárosháza épülete előtt. A legtöbben a harmadik adag vakcinát vették fel.
Dragica Kopunović, Palics: „A harmadik adag védőoltást vettem fel, a Sinopharm vakcinát. Meggyőződésem, hogy megvéd. Eddig nem volt semmilyen problémám, mellékhatás sem volt az oltás után.”
Eddig összesen mintegy 15 ezer szabadkai vette fel a harmadik adagot, a legnagyobb érdeklődés továbbra is a kínai Sinopharm vakcina iránt van.
Mészáros István, Csantavér:  „Azért vettem fel mert daganatos beteg is vagyok, cukorbeteg is, és ha jobban megnézzük, akár milyen nagy fertőzéses betegségek voltak, mi vetett annak véget? Csakis a vakcina, és ezért úgy döntöttem én is felveszem.”
A legfrissebb adatok szerint valóban növekedett az oltakozási kedv Szabadkán. Az illetékesek szerint a folyamatosan romló járványhelyzet miatt veszik fel többen a koronavírus elleni védőoltást.
Dr. Nikola Filipović, általános orvos: „Az utóbbi két hétben nőtt az oltakozási kedv, nem drasztikusan, de van némi elmozdulás, ha az első dózisról beszélünk. Napi szinten eddig 30-an, 40-en voltak, most napi szinten 60-70 ember veszi fel az első dózist, de továbbra is a legnagyobb érdeklődés a harmadik adag vakcina iránt van. Ami a harmadik adagot illeti, napi szinten 200-250 ember jelentkezik.”
Szabadkán eddig összesen mintegy 15 ezer személy vette fel a harmadik adag védőoltást. Az Újvárosházán lévő oltóponton elérhető mind a Sinopharm, mind a Pfizer és a Szputnyik V vakcina is.

Egyre többen érdeklődnek az első oltások iránt Szabadkán

Egyre többen veszik fel a koronavírus elleni védőoltások első adagját Szabadkán.

Az elmúlt héten 450 adag koronavírus
elleni első oltást adtak be
az Újvárosházán lévő oltóponton.
Ez azt jelenti, hogy naponta körülbelül
75 ember veszi fel a védőoltás első adagját Szabadkán.
A legújabb adatok szerint eddig összesen
15 ezer szabadkai vette fel
a koronavírus elleni védőoltás harmadik adagját.
Az emberek hosszú sorban várakoztak
tegnap is a védőoltás felvételére
a szabadkai Újvárosháza épülete előtt.
Tegnap november 2-a, kedd volt.
A legtöbben a védőoltás harmadik adagját veszik fel.
Szabadkán a legtöbb ember
a Sinopharm nevű koronavírus elleni védőoltást veszi fel.
A szabadkai Újvárosházán lévő oltóponton
elérhető a Sinopharm, a Pfizer
és a Szputnyik V nevű koronavírus elleni vakcina is.


Sikeres véradási akció Szabadkán

Nagy volt az érdeklődés az önkéntes véradáson a szabadkai Vöröskeresztben. Bárki jelentkezhetett, amennyiben egészségi állapota megfelelt az elvárásoknak, betöltötte a 18. életévét és nem haladta meg a 65 éves kort.

A véradóknak a regisztráció során alapinformációkkal kellett szolgálniuk, amik az egészségi állapotukkal voltak kapcsolatosak. Ezt követően a vér hemoglobin szintjét ellenőrizték az orvosok. Egy vizsgálatot is elvégeztek a jelentkezőkön, itt a szívhangot és a tüdő megfelelő működését vizsgálták. Amennyiben az illetékesek mindent rendben találtak, sor kerülhetett a véradásra.
„A műszaki iskolában dolgozom, és oda szoktak jönni. Ez nagyjából a 16-20. alkalom, hogy vért adok. Hálás vagyok, és jól érzem magamat.”
A vér levétele 7-12 percig tart. Az egész folyamat, mindennel együtt legfeljebb egy órát vesz igénybe. Marija Tucić 11. alkalommal adott vért, neki az a legfontosabb, hogy segíthet másokon.
„Azzal, hogy vért adok, segítek másoknak. Bennem ez valami pozitív érzést kelt, emberséges érzést. Ez nem fogja meghosszabbítani az életemet, de ha valakinek ezzel megmentem az életét, akkor úgy érzem, hogy ez helyes dolog.”
A véradáson minden 18 és 65 év közötti felnőtt részt vehet, amennyiben egészségi állapotuk megfelel az elvárásoknak.
Nevena Lukić, a Vöröskereszt munkatársa: „A mai akció a szervezetünk által tervezett négy esemény közül az első. Célja, hogy elegendő egység vért gyűjtsünk, illetve hogy a vértranszfúziós szolgálattal együtt elegendő egység vért tudjunk biztosítani. Ilyen módon promotáljuk az önkéntes véradást, mivel ez mindenképpen fontos. Minden önkéntes donor hős mindazok számára, akiknek véregységekre van szükségük.”
Évente nagyjából négyszer, ötször lehet vért adni, azzal a feltétellel, hogy legalább nyolc hét kell, hogy elteljen a két alkalom között. Fontos megérteni a véradás fontosságát, mivel a kórházakban gyakran nem áll rendelkezésre megfelelő mennyiségű tartalék vér.

Sikeres véradási akciót tartottak Szabadkán

Sok volt az önkéntes véradó tegnap délelőtt Szabadkán.

Tegnap március 16-a, szombat volt.
A véradási akciót a szabadkai Vöröskereszt épületében tartották meg.
A véradásra bárki jelentkezhetett,
aki egészséges, betöltötte a 18. életévét
és nem idősebb 65 évnél.
A jelentkezőkön egy vizsgálatot is elvégeztek.
A vizsgálat során a szívhangot és a tüdő
megfelelő működését vizsgálták.
Ha a vizsgálat jó eredményeket mutatott,
akkor lehetett vért adni.
Véradásnál a vér levétele 7 perctől 12 percig tart.
Az egész véradási folyamat maximum 1 órát tart.
A tegnapi akción voltak olyan véradók is,
akik már több mint 10 alkalommal adtak vért.
A véradók elmondták, öröm számukra,
hogy a vérükkel segíthetnek más betegeken.
Véradással akár 3 másik emberi életet lehet megmenteni.
Fontos megérteni a véradás fontosságát,
mert a kórházakban gyakran nincs megfelelő mennyiségű vér.
A szabadkai Vöröskereszt évente 4 vagy 5 alkalommal is
szervez önkéntes véradási akciót.


Új defibrillátorral gazdagodott a Zentai Közkórház

Az adományt a Vajdasági Magyar Vadászok Társasága jóvoltából kapta meg a kórház gyermekosztálya.

A modern felszerelést szerdán vehette át a Zentai Közkórház igazgatónője, dr. Csáki Beáta, Brindza Lajostól, a Vajdasági Magyar Vadászok Társaságának elnökétől. Emlékeztetett, 2020-ban jótékonysági fácánvadászatukkal Pál Gajódi Olivér gyógyítását tudták segíteni. Idén egy gyerekosztálynak szerettek volna adományozni.
Brindza Lajos, a Vajdasági Magyar Vadászok Társaságának elnöke: „Különös célunk az, hogy mindig gyerekeket és gyerekosztályokat próbáljunk támogatni, és hogyha ezt tradícióvá tudjuk tenni, akkor minden december 27-én meg fogjuk ismételni ezt a jótékonysági vadászatot, sőt ha lehet, akkor megpróbáljuk azt is, ha nagyobb lesz az érdeklődés, hogy akár Vajdaságban is egytől több színhelyen is lezajlódjon ez a vadászat.”
A defibrillátor a gyerekosztályon kap helyet. Értéke mintegy félmillió dinár.
Dr. Csáki Beáta, a Zenta Közkórház igazgatója: „A zentai kórház minden adományt örömmel fogad, örültünk a megkeresésüknek, amikor kérdezték, hogy mire van szükségünk, és azt szerettük volna, hogy a gyermekosztálynak is legyen egy korszerű készüléke, mivel az osztály a szülészeti és nőgyógyászati épület keretein belül tevékenykedik.”
Az adományötlet Magyarországról származik, Fejes László sportvadásztól.
Dr. Vickó Ferenc egészségügyi államtitkár: „Tudtuk, hogy egy pár éve a zentai kórház próbált hozzájutni ehhez a defibrillátorhoz, de soha nem jutott esély arra, hogy ez meglegyen, egy félmillió dináros befektetés, tehát nem is olyan nagy. Ez a vadásztársáság számára elérhetőnek nézett ki, úgyhogy örülünk annak, hogy annak a vadászatnak a kereteiben össze is jött az 500 ezer dinár.”
A jótékonysági fácánvadászatot 65 támogató segítette, így könnyen összejött a kívánt összeg.

Új felszerelést kapott a Zentai Közkórház

Új defibrillátort kapott a Zentai Közkórház.

Az új difibrillátor nagyon korszerű eszköz.
A defibrillátor nagyon fontos orvosi eszköz.
Defibrillátorral lehet a leállt szívműködést újraindítani.
A Zentai Közkórház az új defibrillátort
a Vajdasági Magyar Vadászok Társaságától kapta.
A Zentai Közkórház gyermekosztályában
kapott helyet az új defibrillátor.
Az új orvosi eszközt tegnap vette át
a Zentai Közkórház igazgatónője, dr. Csáki Beáta.
Tegnap március 9-e, szerda volt.
dr. Csáki Beáta elmondta,
hogy nagyon fontos és hasznos adományt jelent
az új defibrillátor a Zentai Közkórház számára.
A Vajdasági Magyar Vadászok társasága
minden év decemberében jótékonysági
vadászatot szervez.
A jótékonysági vadászatból összegyűjtött pénzből
beteg gyerekeket vagy kórházakat támogatnak.
A jótékonysági vadászatot 65 támogató
segítette, így könnyen összegyűlt a szükséges pénzösszeg.
Az új defibrillátor nagyon drága orvosi eszköz.


Szegedre ért az Egy vérből vagyunk jótékonysági futás

Az akció célja, hogy felhívja a figyelmet arra, hogy járványidőszakban is lehet vért adni.

Kiemelt célkitűzése, hogy a nemzeti összetartozás évében felhívja a figyelmet a külhoni magyarokkal való összetartozásra. A magyar Nemzetpolitikai Államtitkárság támogatásával megvalósuló futás a történelmi Magyarország középpontjáról, Szarvasról indult. Az eredeti tervekkel ellentétben, a járványhelyzet miatt Muzslya helyett csak a röszkei határig tartó futás keretében az idei évben a muzslyai Emmausz Fiúkollégium javára gyűjtenek adományokat. A Szeged-Röszke közötti szakaszon Potápi Árpád János magyar Nemzetpolitikai Államtitkár is részt vesz a jótékonysági futáson.

Egy vérből vagyunk jótékonysági futás

Ma ért Szegedre az 1 vérből vagyunk elnevezésű jótékonysági futás.

Ma szeptember 10-e,
csütörtök van.
Szeged 1 város
Magyarországon.
Szeged közel van
a szerb-magyar határhoz.
A jótékonysági futást
azért szervezték meg,
hogy felhívják az emberek
figyelmét arra,
hogy járványidőszakban is
fontos vért adni.
A jótékonysági futást
azért szervezték meg,
hogy felhívják
az emberek
figyelmét arra,
hogy Magyarországnak
fontos a külhoni
magyarsággal való
összefogás.
A Magyarországon kívüli
magyarok lakta területeket
hívjuk külhoni magyar
területeknek.
Külhoni magyar terület
például Vajdaság.
Az 1 vérből valók vagyunk
elnevezésű jótékonysági
futást a magyar
Nemzetpolitikai Államtitkárság
szervezte meg.
Az 1 vérből valók vagyunk
elnevezésű jótékonysági
futás Szarvasról indult.
Szarvas 1 város
Magyarországon.
A jótékonysági futás
Muzslyáig tartott volna,
de a koronavírus-járvány miatt
nem lehetett így megszervezni.
Muzslya 1 város Vajdaságban.
Ezért a jótékonysági futás
a röszkei határig tart.
Röszke 1 falu
Magyarországon.
Az 1 vérből valók vagyunk
futás azért jótékonysági,
mert a muzslyai
Emmausz Fiúkollégiumnak
gyűjtenek adományokat.
Főleg pénzbeli
adományokat gyűjtenek
a muzslyai fiúkollégiumnak.
A Szeged-Röszke közötti
útvonalon
Potápi Árpád János is
futni fog.
Potápi Árpád János
a magyar
Nemzetpolitikai Államtitkár.


Érts és értsenek! Tanulj meg szerbül a VM4K-ban – lépésről lépésre!

2021. május 14-étől (péntek) az intézményben intenzív szerb nyelvi felzárkóztató tanfolyam kezdődik. Az általános iskolák alsós tanulóit várják.

A 90 perces (szünettel együtt) foglalkozások az élőbeszéd, a mindennapi helyzetek szókincsét felölelő szerep- és zenés-énekes gyakorlatok formájában valósulnak meg, eltérve a tantermi órák módszertanától. A foglalkozások célja a szerb nyelv megismer(tet)ése, elsajátítása, ezáltal a gyermekek magabiztos fellépésének elősegítése.
A foglalkozások péntekenként két csoportban lesznek megtartva:
- 15.00-16.30 az 1–2. osztályos diákok,
- 17.00-18.30 a 3–4. osztályos diákok.
Az office@vm4k.org.rs e-mail címen, a 024/672-110-es telefonszámon, illetve üzenetben a VM4K Facebook-oldalán lehet jelentkezni.

Szerb nyelvi tanfolyam indul a VM4K-ban

Május 14-től szerb nyelvi tanfolyam indul a VM4K-ban.

Május 14-e pénteki nap lesz.
A VM4K egy épület Szabadkán.
A VM4K-ban programokat szerveznek
gyerekeknek és felnőtteknek.
A szerb nyelvi tanfolyamra az általános
iskolák alsós tanulóit várják a VM4K-ba.
Általános iskola alsós osztályai
1. osztálytól 4. osztályig van.
A szerb nyelvi tanfolyamon az alsós
tanulókat szerbül tanítják beszélni.
A szerb nyelvi tanfolyam 90 perces lesz
szünettel együtt.
A VM4K-ban a szerb nyelvi tanfolyam
más lesz, mint a tanórai szerb órák.
Ezen a tanfolyamon a tanulók játékosan
gyakorolják a szerb nyelvet.
Ezen a tanfolyamon a tanulók zenés, táncos
és énekes formában is gyakorolják
a szerb nyelvet.
A szerb nyelvi tanfolyamok péntekenként
lesznek megtartva a VM4K épületében.
Péntekenként 15:00 órától 16:30-ig
az 1. és a 2. osztályosoknak lesz
a szerb nyelvi tanfolyam.
Péntekenként délután 17:00 órától
18:30-ig a 3. és a 4. osztályosoknak
lesz a szerb nyelvi tanfolyam.
A szerb nyelvi tanfolyamra
az interneten keresztül és
telefonon keresztül is lehet jelentkezni.
A VM4K e-mail címére is lehet küldeni
a jelentkezést:
office@vm4k.org.rs
Az e-mail postafiókot jelent az interneten.
A VM4K telefonszámát is fel lehet
hívni a szerb nyelvi tanfolyam jelentkezésére:
024 672 110
A VM4K Facebook-oldalán üzenetben is
lehet jelentkezni a tanfolyamra.


Fokozottan ellenőrzik az autóbuszokat és a teherautókat az utakon

Az akció mától június 19-ig tart, és nem csak Szerbiában, hanem összesen 30 az Európai Közlekedésrendészeti Hálózathoz tartozó országban zajlik - tette közzé a szerb belügyminisztérium.

Szerbiában 2022. január elsejétől a teherautó-sofőrök összesen 1384 közúti balesetet okoztak, melyek során 24 személy vesztette életét és mintegy 380-an megsérültek.

Szigorú ellenőrzések az utakon

Mától a rendőrség szigorúan ellenőrzi az autóbuszokat és a teherautókat a szerbiai utakon.

A szigorú közúti ellenőrzés
mától június 19-ig tart az egész országban.
Ma június 13-a, hétfő van.
Június 19-e vasárnap lesz.
Szerbiában 2022. január 1-jétől
a teherautó-sofőrök összesen 1384
közúti balesetet okoztak.
A balesetekben 24 személy vesztette életét
és több mint 300 ember megsérült.
A teherautók és az autóbuszok
szigorú közúti ellenőrzése
nem csak Szerbiában történik ezen a héten,
hanem 30 másik külföldi országban is.


Egyre több alkoholt fogyasztanak a kiskorúak

Minden második szerbiai kiskorú átlagosan 13 éves korában próbálja ki először alkoholt, minden tizedik pedig havonta legalább egyszer iszik - ez derül ki a Batut Közegészségügyi Intézet adataiból.

A szakemberek szerint a fiatalok 25-30 százalékának van problémája a túlzott alkoholfogyasztással. A fiatalok alkoholizmusa európai trend. Szakemberek szerint az alkohol csökkenti az önuralom erejét, ami közlekedési balesetekkel, bűnözéssel, verekedéssel, leszámolásokkal hozható összefüggésbe.
A kiskorúak általában először kíváncsiságból próbálják ki az alkoholt.
Rózsa Levente: „Szüleim nagyon sokszor hülyéskedtek azzal, hogy próbáljam ki, nyaljam meg, kóstoljam meg, én persze nem ellenkeztem. A kíváncsiság nagyon dúlt bennem és ezáltal kipróbáltam.”
Pálfi Patrik: „12 éves voltam, és mondták, hogy próbáljam ki, és kipróbáltam. De most a sűrűség, hogy milyen gyakran szoktam, szerintem nem szoktam, maximum valamilyen ünnepkor.”
A társadalom, mint rendszer, olyan értékeket képvisel, hogy az alkohol és az ivás egyszerűen európai trend lett a fiatalok körében - mondja a szakember.
Ivana Topalović, pszichológus, Szabadkai Politechnikai Iskola: „A legfontosabb dolog a megelőzés, ebbe pedig elsősorban a szülőknek kell bekapcsolódniuk, oda kell figyelniük gyermekeikre. Az első viselkedési változást, amit a szülő észrevesz, vagy az iskolában az osztályfőnök, vagy bárki más, azt azonnal jelenteni kell, hogy reagálni lehessen, hogy ne következzen be egy esetleges rendkívüli végkimenetel.”
Dr. Diana Raketić, a belgrádi függőségekkel foglalkozó speciális kórház igazgatója a szerb közmédia műsorában azt mondta, nincs biztonságos mennyiségű alkohol, ami ne károsítaná a fiatalok agyát, ezért fontos a zéró tolerancia 18 éves korig. Az orvosok számításai szerint 14 pohárka töményital 2,8 ezrelékes véralkoholszintet eredményez. „Életveszélyes, ebben az állapotban valaki aluszékony, kómába esik, zsibbad minden létező reflex, ami életben tart minket.”
Négyszer több az alkoholos befolyásoltság alatti öngyilkossági kísérlet, a 15 és 20 év közötti fiatalok esetében pedig a közlekedési balesetek harmada is az alkohollal kapcsolatos.
Prim. Dr. Sági Zoltán, neuropszichiáter: „Ilyenkor a folyamatban lévő életesemények értékelése, értékrendszere az, ami fölmondja a szolgálatot, gondolunk itt a közlekedési balesetet előidézők számára. Tehát minden olyan életfontosságú, napi szinten életfontosságú esemény értékelése károsodik, illetve gyakorlatilag aszociálissá, antiszociálissá válik.”
A törvény szerint a kiskorúak nem vásárolhatnak alkoholt, és a szórakozóhelyekre sem léphetnek be, pedig mindkét eset gyakran előfordul. Ennek ellenére az elmúlt néhány évben mégsem büntettek meg senkit, állítják az illetékesek.

Egyre több alkoholt fogyasztanak a 18 éven aluli fiatalok Szerbiában.

A 18 éven aluli fiatalokat hívjuk kiskorúnak.
Adatok szerint minden második szerbiai kiskorú
átlagosan 13 éves korában próbálja ki először az alkoholt.
Adatok szerint minden tizedik szerbiai kiskorú
havonta legalább egyszer iszik.
A szakemberek szerint egyre több fiatalnak van problémája
a túl sok alkoholfogyasztással.
A fiatalok alkoholizmusa egész Európában
egyre nagyobb számban jelenik meg.
Szakemberek szerint az alkoholfogyasztás miatt
csökken az ember önuralma.
Az önuralom elvesztése miatt közlekedési balesetek,
bűnözések, verekedések, gyilkosságok,
akár öngyilkosságok is történhetnek.
A kiskorúak legtöbbször kíváncsiságból próbálják ki először az alkoholt.
Fontos, hogy a szülők figyeljenek gyermekeikre,
hogy ne fogyasszanak túl sok alkoholt.
Az alkoholfogyasztás veszélyes és káros a fiatal egészségére is.
A túl sok alkoholfogyasztás miatt a fiatal olyanokat csinálhat,
amiket nem szabadna.
A szerbiai törvény szerint a kiskorúak nem vásárolhatnak alkoholt.
A törvény szerint a kiskorúak szórakozóhelyekre sem léphetnek be.
Nagyon sokszor mégis mindkét eset gyakran előfordul.
Az elmúlt években mégsem büntettek meg senkit
a törvény be nem tartása miatt Szerbiában.
Szakemberek szerint fontos, hogy a 18 éven aluli fiatalok
ne fogyasszanak és ne tudjanak vásárolni alkoholt.
Ezt nevezik zéró toleranciának.


Folytatódik az online próbakisérettségi Szerbiában

Ma a matematikafeladatokat lehet megoldani a "Moja učionica" portálon.

Tegnap anyanyelvből volt tesztelés, holnap pedig a kombinált feladatsort tölthetik ki a gyerekek.
A rendszer túlterheltsége miatt azt javasolják, hogy a vajdasági nyolcadikosok a délelőtti órákban, 8-tól 12 óráig töltsék ki a tesztet, délután 4 óráig a belgrádiak, később pedig más országrészek tanuló csatlakozhatnak. A mai próbakisérettségi is hosszabb időtartamban, 21:30-ig érhető el.

Ma matematikából van az online próbakisérettségi Szerbiában.

Ma április 23-a,
csütörtök van.
Az online próbakisérettségi
az interneten keresztül történik.
A matematika próbakisérettségit
a mojaucionica.gov.rs
internetes oldalon
tudják kitölteni a diákok.
Ma reggel 8 órától
este 21:30-ig tudják
kitölteni a diákok
a matematika tesztet.
Nagyon sok diák
tölti ki a teszteket,
ezért nagyon lassú lett
a "Moja učionica"
internetes oldal.
Azt javasolják,
hogy a vajdasági nyolcadikosok
reggel 8 órától 12 óráig
töltsék ki a tesztet.
A belgrádi nyolcadikosok
12 órától délután 4 óráig
töltsék ki a tesztet.
Más országrészek tanulói
délután 4 órától
töltsék ki a tesztet.
Holnap kombinált tesztekből
lesz az online próbakisérettségi.
Holnap április 24-e,
péntek lesz.
A nyolcadikosok holnap is
reggel 8 órától este 21:30-ig
tölthetik ki a tesztet
a mojaucionica.gov.rs
internetes oldalon.
A kombinált tesz
több tantárgy kérdéseiből lesz.


Népbetegség az elhízás Vajdaságban

A vajdaságiak egyre inkább túlsúlyosak, több és több a munkája a kardiológusoknak és endokrinológusoknak.

A szakértők arra figyelmeztetnek, hogy a tartományban növekszik a szív- és érrendszeri problémákkal küzdő betegek száma, ami az elhalálozás és a rokkantság vezető oka. Sokszor még egy átvészelt szívroham vagy agyvérzés sem elég ahhoz, hogy a vajdaságiak megváltoztassák az életmódjukat, illetve táplálkozási szokásaikat. A tartomány lakossága az elhízást nem egészségügyi, hanem esztétikai problémának éli meg - mondják az egészségügyi szakemberek.

Nagyon sok az elhízott ember Vajdaságban

Az orvosok szerint nagyon sok az elhízott ember Vajdaságban.

Elhízott ember, túlsúlyos embert jelent.
Nagyon sok vajdasági ember rosszul táplálkozik.
Rossz táplálkozás a zsíros, nagyon cukros ételeket jelenti.
Nagyon sok vajdasági ember nem figyel oda a rendszeres mozgásra.
A rossz táplálkozás és a kevés mozgás miatt lesz túlsúlyos az ember.
A túlsúlyos ember könnyen lesz szív és érrendszeri problémákkal küzdő beteg.
A szív és érrendszeri probléma nagyon veszélyes betegség.
A szív és érrendszeri probléma miatt az ember agyvérzést tud kapni.
A szív és érrendszeri probléma miatt az ember szívrohamot tud kapni.
Az agyvérzésbe és a szívrohamba az ember bele tud halni.
A túlsúlyos ember gyorsabban kaphat agyvérzést vagy szívrohamot.
A túlsúly nem egészséges.
Minden embernek fontos, hogy egészségesen táplálkozzon.
Egészséges táplálék például a gyümölcs, a zöldség, a csirke hús, a hal.
Minden embernek fontos a mozgás.


Szabadkáért teljes szívvel - 150 gyermek kapott csomagot

Több mint 150, rászoruló családokból származó gyermek kapott ma karácsonyi csomagot Szabadkán. A Galleria átriumában a Szabadkáért Teljes Szívvel Egyesület jótékonykodott.

A csomagokba édességet és sós ropogtatni valót csomagolt a fehér szakállú. A csomagosztást tavaly is megszervezték, és a nagy érdeklődésre való tekintettel ez az idén sem maradt el.
Hódi Gábor, a szervezet egyik alapító tagja elmondta, évről évre kevesebb a csomagot igénylők száma, ami jó jel lehet, mert mint fogalmazott, csökkenőben van Szabadkán a rászorulók száma. Pillanatnyilag 183 olyan regisztrált család van, akiknek a Szabadkáért teljes szívvel nevű szervezet segít.
Hódi Gábor: „Ennek a mai akciónak a célja a rászoruló gyerekeknek valami kis csomagot készíteni, akiknek a szülei sajnos nem tudnak biztosítani. Sajnos elég sok ilyen gyerek van, 150 jelentkezőnk volt az idén. Tavalyhoz képest ez egy picivel kevesebb, de annak mi igazából csak örülünk, minden évben egyre kevesebb gyereknek kell nekünk biztosítani az ajándékcsomagot.”

150 gyermek kapott karácsonyi csomagot

Több mint 150 rászoruló családból érkező gyermek kapott ma karácsonyi csomagot Szabadkán.

Ma december 18-a, vasárnap van.
A Galleria előcsarnokában
szervezték meg a csomagosztást.
Az akciót a Szabadkáért Teljes Szívvel
Egyesület szervezte meg.
A karácsonyi csomagokban édességek
és sós ropogtatni valók voltak
a gyerekek nagy örömére.
Ezt a csomagosztást tavaly is megszervezték.
Tavaly 2022 volt.
A csomagosztás célja, hogy a szegény sorsú
családból érkező gyerekek is
kaphassanak ajándékot
és így szebb legyen a karácsonyuk.


Lesz idén pálinka, ráadásul minőségi!

Lesz idén pálinka, ráadásul minőségi - mondják az észak-bácskai pálinkakészítők. Egyedül barackból lesz kevesebb, így biztosan borsos árat kell majd fizetni érte.

A pálinkafőzők szerint az idei gyümölcshozam szép és minőségi. Egyedül a barack volt az, amiből kevesebb termett idén, de a birsalma, a körte, a szilva kifogásolhatatlan állapotban volt.
Vukašin Raičević, pálinkafőzde-tulajdonos, Radanovác: „Száraz volt az év, szóval nem volt sok víz. Ezért a gyümölcs nem bírta felszívni a vizet. Jó az aromája a Gála almának is. Most vettem körtét. Ez jobb, mint tavaly, mivel száraz volt az év, így nagyobb a cukortartalma is, amit le is mértem, 13 százalék volt. Szerintem ez csak jobb lesz, meg, az eső, ami most volt, jót tett a birsalmának, körtének, almának. Így szerintem ez az év jó lesz a pálinkának.”
A szakemberek szerint a finom, érett gyümölcs a jó pálinka alapja. Romlott, penészes termésből tilos cefrét készíteni – emelte ki Bóni László, pálinkafőzde-tulajdonos.
„Szoktam mondani, hogy az a jó pálinka, amit már az illat alapján meg tudunk állapítani, hogy milyen fajta. Erre öt pontot szoktunk adni. A harmadik szempont maga az íz. Ott is először a hibákat keressük, hogy van-e valami utópárlat, előpárlat magában az ízben. Ha nincs, akkor ez három pont és megyünk magára a fajta jellegre. Például egy körtepálinkánál megnézzük, hogy ízben hozza-e azt, ami az elvárás, hogy valóban Vilmos körte íze van-e, friss-e, intenzív-e, karakterisztikus-e.”
Az elmúlt évek tapasztalatai szerint egyébként Vajdaságban megéri pálinkafőzéssel foglalkozni. Jelenleg a körte- , barack- , birsalma- , és bodzapálinka piaci értéke literenként 15 euró. A hagyományos alma pálinka 5 euróba kerül, szilvát pedig már 10 euróért is lehet találni. Legmagasabb ára a málnapálinkának van, ez ugyanis 20 euróba kerül.

Lesz idén minőségi pálinka

A pálinkakészítők szerint lesz idén minőségi pálinka Vajdaságban.

A barackpálinkából lesz csak kevesebb idén.
Ez miatt biztosan többet kell majd fizetni
a barackpálinkáért.
A pálinkafőzők szerint a birsalmából,
a körtéből és a szilvából készült pálinkából
lesz elég és jó minőségű is.
A pálinkafőzők szerint a finom
és érett gyümölcs a jó pálinka alapja.
A pálinkafőzők elmondták, hogy romlott,
penészes gyümölcsből tilos cefrét készíteni.
A cefre az érett gyümölcs,
amiből lepárlással pálinkát főznek.
Vajdaságban megéri pálinkafőzéssel foglalkozni.
Jelenleg a körtepálinka, a barackpálinka,
a birsalmapálinka és a bodzapálinka piaci ára
literenként 15 euró.
Az almapálinka piaci ára literenként
5 euróba kerül.
A szilvapálinka piaci ára literenként 10 euró.
A legdrágább a málnapálinka,
aminek literenkénti ára 20 euróba kerül.


Belgrád: Főleg a fiatalokat szólítják fel arra, hogy vegyék fel a vakcinát

Attól tartanak, ha őszig nem lesz elég beoltott, akkor újabb járványhullámmal kell majd szembenéznie a szerb fővárosnak is.

A nyár beköszöntével lelassult Belgrádban az oltakozás. A városvezetés szerint eddig jó eredményeket értek el, de ahhoz hogy az élet teljesen vissza tudjon térni a normális kerékvágásba további oltakozókra van szükség.
Zajlik a belgrádi lakosok oltása. Az érdeklődés érezhetően megcsappant, de még mindig vannak, akik szeretnének oltakozni. A polgárok előzetes bejelentkezés nélkül is oltakozhatnak. Bašović Jelena, Belgrád: „Teljesen normális hogy oltakozok. Nem hiszek az összeesküvés-elméletekben, hogy a vakcinák nincsenek eléggé kivizsgálva, chippekkel látnak el bennünket meg ilyenek. Teljesen logikus volt, hogy oltakozok. Nem is bizonytalankodtam, melyik vakcinát válasszam. Az oroszra jelentkeztem be, de nem hívtak, és végül az AstraZenecát vettem fel, mert azt előzetes bejelentkezés nélkül is lehetett. Eljöttem és beoltattam magam.”
Aleksandar Đorđević, Szkopje, Észak-Macedónia: „Miért oltakozok? A feleségem hajtott rá. Úgy döntöttünk a Pfizerrel oltakozunk. Meglátjuk, hogyan lesz tovább. Ez volt az első vakcina, és minden rendben van.”
Pijanović Aleksandra, Belgrád: „Szerintem jobb ha oltakozunk, hogy minél előbb befejeződjön ez a bonyodalom a korona és a védekezés körül.”
Az idősebb oltakozók fontosnak tartják hogy minél többen vegyék fel a védoltást a fiatalok közül is. Jelica Gačović, Belgrád: „Azért kell beoltatniuk magukat, hogy ne fertőződjenek meg a koronavírussal, ne haljanak meg, normálisan élhessenek. Az idősebbek mind beoltatták magukat, a fiatalok nem akarják. Most amikor elindulnak a bulik, a kijárások, ismét tele lesznek a kórházak, ha nem oltakoznak.”
A szerb fővárosban mostanra a felnőtt lakosok több mint 50 százaléka beoltatta magát. Ez azonban még mindig nem elég a nyájimmunitás kialakulásához így a szakemberek arra buzdítják a nem beoltottakat, mindenekelőtt a fiatalokat, hogy ne várjanak tovább. Tijana Mitić, az oltóhely koordinátora: „A vírus még mindig itt van, rejtőzködő állapotban, hogy így mondjam. Fontos az oltakozás, hogy a hideg időjárás beköszöntével, a nyár, a nyaralások, az ünnepségek elmúlásával ne tudjon visszatérni. Nem szabad elengedni magunkat. Fontos, hogy oltakozzunk és időben védettek legyünk.”
Belgrádban a szerbiai lakosok mellett a bosznia-hercegovinai és az észak-macedóniai állampolgárok is oltakozhattak.

Belgrádban főleg a fiatalokat szólítják fel, hogy vegyék fel a vakcinát

Belgrádban főleg a fiatalokat szólítják fel arra, hogy vegyék fel a koronavírus elleni védőoltást.

Belgrád Szerbia fővárosa.
Belgrádban attól félnek, hogy őszig nem lesz elég beoltott ember.
Ez miatt ősztől újra sok lehet majd
a koronavírusos beteg a szerb fővárosban is.
A nyár érkezésével lelassult az oltakozás Belgrádban.
Ez azt jelenti, hogy jelenleg kevesebb ember veszi fel
a koronavírus elleni vakcinát Belgrádban.
Belgrádban azt mondják, hogy még több embernek
fel kell vennie a vakcinát ahhoz, hogy újra
a régi, megszokott életet lehessen élni.
Belgrádban előzetes bejelentkezés nélkül is
felvehetik a koronavírus elleni vakcinát.
Előzetes bejelentkezés nélkül megkapni
a vakcinát azt jelenti, hogy a személy
nem jelentkezett sem interneten,
sem telefonon keresztül a védőoltásra.
Az orvosok a fiataloknak is azt tanácsolják,
hogy ne várjanak, és minél előbb vegyék fel
a koronavírus elleni védőoltást.
Az orvosok szerint, ahhoz, hogy ősszel ne térjen vissza
a koronavírus, még több embernek
fel kell vennie a védőoltást az országban.
Belgrádban a szerbiai lakosok mellett
a bosznia-hercegovinai és
az észak-macedóniai állampolgárok is megkaphatják
a koronavírus elleni vakcinát.
Bosznia-Hercegovina és Észak-Macedónia országok.


Tartományi támogatás a nagycsaládosoknak

175 millió dinárnyi vissza nem térítendő eszközt oszt ki a lakhatási problémák megoldására, vagy a lakhatási feltételek javítására a tartomány.

A tartományi kormány döntése alapján a támogatásra azok a családok jogosultak, akik Vajdaság területén élnek és 2018. január elsejétől a pályázat kiírásának napjáig születik meg harmadik vagy negyedik gyerekük. Vajdaság Autonóm Tartomány népesedéspolitikai költségvetési alapjából második alkalommal osztják ki az eszközöket, méghozzá pályázat útján, amelyet a Tartományi Szociálpolitikai, Demográfiai és Nemi Egyenjogúsági Titkárság ír ki. Tavaly 63 millió dinárt osztottak ki erre a célra, és 55 család kapta meg a segítséget.

Támogatást kapnak a nagycsaládosok

Pénzügyi támogatást kapnak a nagycsaládosok Vajdaságban.
A nagycsalád például ahol 3 vagy 4 gyerek van.
Pénzügyi támogatást kapnak a nagycsaládosok a házak újítására, vagy építésére.
Pénzügyi támogatást kapnak a nagycsaládosok akkor, ha pályázatot írnak.
A pályázatban le kell írni, hogy miért akarja a család a pénzt megkapni.
A pályázat megírásához segítséget lehet kérni olyan embertől, aki már írt pályázatot.
Pénzügyi támogatást akkor kapnak a nagycsaládosok, ha Vajdaságban élnek.
Pénzügyi támogatást akkor kapnak a nagycsaládosok, ha 2018. január 1-jétől a pályázat kiírásának napjáig születik meg a 3. vagy a 4. gyerekük.
Ha a nagycsalád megírja a pályázatot, lehet, hogy megkapja a sok pénzt a házújításra.
A tartomány dönti el, hogy melyik nagycsalád kapja meg a sok pénzt a házújításra.
A pályázatot a tartomány írja ki.
A tartomány egy olyan hely, ahol az emberek azért dolgoznak, hogy jó legyen az élet Vajdaságban.
Több információt a tartományról itt lehet olvasni:
skupstinavojvodine.gov.rs
Ezt a címet írja be az internet keresőjébe.


Kezdődik az egyetemisták szervezett oltása

Hétfőtől Szerbia egész területén oltási akciót szerveznek az egyetemistáknak a kollégiumokban - közölte az oktatási minisztérium.

Branko Ružić hangsúlyozta, fontos, hogy minél többen felvegyük a koronavírus elleni védőoltást. Az országnak pedig arra kell törekednie, hogy a vakcina mindenki számára könnyen elérhető legyen - emelte ki a tárcavezető. Ennek érdekében kezdik meg a hallgatók oltását a kollégiumokban.

Ma kezdődik az egyetemisták oltása

Mától egész Szerbia területén oltási akciókat szerveznek az egyetemistáknak.

Egyetemisták azok a felnőttek,
akik a középiskolák és
a gimnáziumok után tovább tanulnak.
Egyetemet fejeznek például
az orvosok, az ügyvédek, a tanítók.
A kollégiumokban szervezik meg
az oltási akciót az egyetemistáknak.
Kollégiumokban élnek azok az egyetemisták,
akiknek az egyetem távol van az otthonuktól.
Branko Ružić elmondta, hogy
nagyon fontos, hogy minél több ember
felvegye a koronavírus elleni védőoltást.
Branko Ružić a szerb oktatási miniszter.
Fontos, hogy az egyetemisták is
felvegyék a koronavírus elleni vakcinát
Szerbiában.


Bonum Vinum borfesztivál Palicson

A Gyöngyösbokréta és Durindó egyik kísérőprogramjaként idén először szervezték meg a Bonum Vinum elnevezésű borfesztivált Palicson. Az esemény célja a finom borok kóstolása mellett az, hogy összekapcsolják a vajdasági magyar szőlészeket, borászokat.

Nagy István az egyik kiállító borászat cabernet sauvignon borát próbálta ki.
„Ez különösen nagyon jó. Kértem egy olyat, ami nem túl erős, közepeset. Kicsit ütősnek tűnik, úgyhogy egyelőre még nem nagyon haladtam vele.”
Bóni László klasszikusokkal érkezett a fesztiválra, mint amilyen a sauvignon blanc.„Egy fehér, kissé félszáraz bor tulajdonképpen. Illatos, mivel a sauvignonnak egy jellegzetes illata van, és egy rezisztens szőlőből készült. Már itt a világfajtáknál is megjelentek a rezisztens fajták, amik ellenállóak, nagyrészt a szőlőbetegségekkel szemben.”
Jó Palicson lenni, mert ünnepelni jöttünk össze. Ünnepeljük a vajdasági borokat, a népi hagyományainkat és kultúránkat - kezdte köszöntő beszédét a borfesztiválon Kern Imre Szabadka alpolgármestere.„A bor összekapcsolódik a néptánccal, a népzenével. Régen, amikor az őseink énekeltek, muzsikáltak, vagy táncra perdültek, akkor előkerültek a borosüvegek, a poharak. A finom nedű hozzájárult a jó hangulathoz. Ezért tartom kiváló ötletnek, hogy a legnagyobb vajdasági magyar népzenei és néptánc fesztivál kísérőrendezvényeként szervezték meg a Bonum Vinumot.”
A megnyitó közös koccintással zárult, aki pedig szeretne bort kóstolni, annak erre vasárnap még lesz lehetősége a Zenepavilon előtti téren.

Bonum Vinum borfesztivál Palicson

A hétvégén tartják a Gyöngyösbokréta és Durindó népzenei és néptánc fesztiválját Palicson.

Ez alkalommal idén először szervezték meg
a Bonum Vinum elnevezésű
borfesztivált Palicson.
A borfesztivál célja, hogy az emberek
finom borokat tudjanak kóstolni
és hogy a vajdasági magyar szőlészek
és borászok találkozni tudjanak.
Kern Imre, Szabadka alpolgármestere
köszöntő beszédében elmondta,
jó Palicson lenni, mert ünnepelni jöttünk össze.
Kern Imre elmondta, ünnepeljük
a vajdasági borokat, a népi hagyományainkat
és kultúránkat.
Aki szeretne bort kóstolni, annak
erre még ma van lehetősége
a Zenepavilon előtti téren.
Ma június 12-e, vasárnap van.
A zenepavilon a Palicsi-tó partján található.


Elkezdődött a MNT szerb nyelvi felzárkóztató képzése

A Magyar Nemzeti Tanács által szervezett programra 87 tanuló jelentkezett. A program első két hetében, amelyet július 4-e és 15-e között tartanak Szabadkán, Topolyán, Zentán, Adán, Magyarkanizsán, Óbecsén és Temerinben tantermi foglalkozás lesz.

Az oktatás hét kezdő és egy haladó csoportban zajlik. Végső Barbara számára nem jelent problémát megszólalni szerbül, az autós iskolát is szerb nyelven végezte el. „Úgy gondoltam, hogy ez egy megfelelő lehetőség arra, hogy fejlesszen a szerb tudásom, és Újvidéken szeretnék továbbtanulni a Műszaki Egyetemen, építészet szakon.”
Dudás Rikinek nehezen megy a szerb. Az újvidéki Testnevelési Karra ugyan bejutott, de félve vág neki ennek az időszaknak. „Nagyon az alapok, de még annál is kevesebb talán. Meg tudom magam értetni, de az még édes kevés ehhez az egyetemhez.”
A képzés részeként összesen 80 órát tartanak, a tanulókkal 8 tanár foglalkozik. Az első két héten napi 4 órát, míg a harmadikon napi 8 órát tanulnak a diákok.
Jerasz Anikó, elnök, Végrehajtó Bizottság, MNT: „Az a célja, hogy a fiatalokban egyfajta bátorítást, motivációt ébresszünk fel és ne jelentsen számukra gondot az itthoni továbbtanulás, a szerb nyelven való továbbtanulás. Szeretnénk segítségükre lenni abban, hogy a bennük lévő szerb nyelvtudást, amely lehet, hogy még eddig passzív, a felszínre kerüljön és mindenképp azt szeretnénk, hogy a tanárok a beszédcentrikusságot, a szókincsbővítést, a funkcionális nyelvhasználatot helyezzék előtérbe.”
Az utolsó héten a tanulók beköltöznek az újvidéki Európa Kollégiumba. Az itt eltöltött idő alatt a gyakorlatban fogják alkalmazni a tanultakat.
Takács Andrea, tanár, Topolya: „Az órákon a hangsúly a kommunikáción lesz, emellett lesz egy kis nyelvtani rész is, ahol átismételjük az igeidőket, illetve az eseteket. Újvidéken, a harmadik héten azt szeretnénk, ha a gyerekek minél többet kommunikálnának szerb nyelven. Különböző feladatokat fognak kapni, amelyet a boltokban, az utcán és a piacokon kell majd, hogy teljesítsenek csoportokban, vagy párban.”
Az Újvidéken eltöltött idő alatt előadásokon, foglalkozásokon és műhelymunkákon keresztül a továbbtanulás terén is segítséget nyújtanak majd a diákoknak. Információkat kapnak az MNT ösztöndíjprogramjáról, de az ifjúsági szervezetek programjairól is a Vajdasági Magyar Diákszövetség és a VIFÓ által.

Elkezdődött az MNT szerb nyelvi képzése

Ma kezdődött el az MNT szerb nyelvi képzése.

Ma július 4-e, hétfő van.
Az MNT a Magyar Nemzeti Tanács rövidítése.
Az MNT által szervezett szerb nyelvi képzésre
87 magyar nyelvű tanuló jelentkezett.
A szerb nyelvi képzés 7 kezdő csoportban
és 1 haladó csoportban történik.
A kezdő csoportban azok a tanulók vannak,
akik még kevésbé tudnak szerbül.
A haladó csoportban azok a tanulók vannak,
akik már jobban beszélik a szerb nyelvet.
A szerb nyelvi képzés foglalkozásait
az első két hétben Szabadkán, Topolyán,
Zentán, Adán, Magyarkanizsán, Óbecsén
és Temerinben tartják meg
július 4-e és 15-e között.
A harmadik héten a tanulók beköltöznek
az újvidéki Európa Kollégiumba,
ahol tovább fejlesztik a szerb tudásukat.
A szerb nyelvi képzés összesen 80 óráig tart.
A tanulókkal 8 tanár foglalkozik.
Az első két héten napi 4 órát
tanulják a szerb nyelvet a tanulók.
A harmadik héten napi 8 órát
tanulják a szerb nyelvet a diákok.
Az MNT által szervezett szerb nyelvi képzés célja,
hogy a tanulók bátran merjék használni
a szerb nyelvet, és így később itthon,
Szerbiában vállaljanak munkát.


Fokozott közúti ellenőrzés lesz a hétvégén

Fokozott ellenőrzést tart a hétvégén a közlekedési rendőrség a szerbiai utakon. Ennek egyik oka, hogy most hétvégén ünneplik az ortodox újévet, ráadásul véget ér a téli szünidő.

A közlekedési rendőrség az eddigi ünnepek idején is jobban ellenőrzött, így az elmúlt 10 napon összesen 25 ezer szabálysértésre derített fényt. Összesen 1722 sofőrt zártak ki a forgalomból alkoholos befolyásoltság miatt, 88-at pedig azért, mert kábítószer fogyasztása után ült volánhoz.

Szigorú közúti ellenőrzés lesz a hétvégén

Szigorú közúti ellenőrzést tart a hétvégén a közlekedési rendőrség.

A rendőrség a szerbiai utakon tart
szigorú közúti ellenőrzést a hétvégén.
Hétvége szombat és vasárnap.
Szombat január 14-e, holnap lesz.
Vasárnap január 15-e lesz.
A szigorú közúti ellenőrzést azért tartja
a közlekedési rendőrség, mert a hétvégén
ünneplik az ortodox újévet és véget ér
a téli szünidő is.
Az eddigi ünnepek idején is szigorúan
ellenőrzött a közlekedési rendőrség.
Az elmúlt 10 napon összesen 25 ezer
szabálysértés volt a szerbiai utakon.
Összesen 1722 sofőrt zártak ki a forgalomból
ittas vezetés miatt.
Összesen 88 sofőrt zártak ki a forgalomból azért,
mert kábítószer fogyasztása után vezettek.
Alkoholt és kábítószert tilos fogyasztani
vezetés előtt és közben!
Vigyázzunk egymásra és magunkra,
vezessünk óvatosan az utakon!


Háromnapos őszi szünet kezdődött a szerbiai általános és középiskolákban

Eredetileg csak a mai napon szünetelt volna a tanítás az állami ünnep miatt, azonban a szerbiai válságstáb a koronavírus terjedésének megelőzése érdekében további két nappal meghosszabbította a szünidőt.

A diákok természetesen örülnek a hírnek, azonban a szülők, a munkájuk miatt, sok esetben nem tudják kire bízni gyermeküket a szünidőben.
Berényi Kornélia negyedik osztályos kisfiát várta a horgosi iskola előtt kedd délután. Elmondta, a válságstáb által meghozott intézkedésekhez eddig is csak nehezen tudtak alkalmazkodni, azonban ez a szünet nehézséget okoz a családjukban, hiszen neki az elkövetkező napokban munkába kell mennie, és nem tudja kire bízni gyermekét. „Én személy szerint nem tudom sehova sem elhelyezni, mert kései házasságból lett ő a negyedik gyermekem. Én vagyok majdnem a legidősebb szülő az osztályban, a többi szülő még meg tudja oldani valamennyire még élő nagyszülőkkel, nekem sajnos már elhunytak a szüleim, úgyhogy én nem tudom megoldani, és ezért vagyok magamra hagyatva ezen a téren, és bizony ez egy nagy probléma.”
Szeptember óta több újdonsághoz is igazodniuk kellett az oktatási intézményeknek a koronavírus miatt. Táborosi Győző, a horgosi Kárász Karolina Általános Iskola igazgató-helyettese szerint sok plusz szervezést igényel a családok részéről az, hogy ilyen helyzetben hova tudják elhelyezni a kisebb gyerekeket, hiszen a legtöbb szülő munkaviszonyban van. „Az egész családokat, a szülőket felborítja ez a rendszer, mert a családon belül is meg kell szervezni, hogy hogyan is küldöm a gyereket az iskolába, hogyan tudom megszervezni a családi életet ahhoz, hogy minden zökkenőmentesen menjen.”
Az igazgató-helyettes hozzátette, hogy egyelőre még nincs információjuk arról, hogy mikor fogják pótolni ezeket a napokat, sem pedig arról, hogy hétfőtől hogyan folytatódik majd az oktatás.

3 napos őszi szünet kezdődött a szerbiai iskolákban

3 napos őszi szünet kezdődött a szerbiai általános és középiskolákban.

Ma november 11-e,
szerda van.
Az őszi szünet
szerdán, csütörtökön
és pénteken lesz
a szerbiai általános
és középiskolákban.
Ma állami ünnep van
Szerbiában.
Állami ünnepkor
nem dolgoznak
az iskolák sem.
Korábbi években
novemberben csak ez
az 1 nap volt tanítási
szünet
a szerbiai iskolákban.
Egyre több a koronavírusos
beteg Szerbiában,
ezért hosszabbították meg
2 nappal az őszi
szünetet a szerbiai
iskolákban.
Azért van 3 napos
őszi szünet,
hogy a gyerekek
ne gyülekezzenek
az iskolákban.
A szülők nem örülnek
a meghosszabbított
őszi szünetnek,
mert sokszor
a munkájuk miatt,
nem tudják kire
bízni a gyermeküket
a szünidőben.
Még nem tudni,
hogy a csütörtöki
és a pénteki napot
mikor kell bepótolni.
Csütörtök november 12-e,
holnap lesz.
Péntek november 13-a lesz.
Még azt sem tudni,
hogy hétfőn hogyan
folytatódik a tanítás.
Hétfő november 16-a lesz.


Helyezzünk ki madáretetőt!

Itt a téli madáretetés időszaka. Fontos körültekintőnek lenni, hiszen előfordulhat, hogy igyekezetünkkel több kárt okozunk, mint amennyi segítünk.

Madárerőtő szinte bármiből készülhet. Fából, műanyagból, vagy akár egyszerű krumplis zsákból is. Figyeljünk arra, hogy az élelem utánpótlása folyamatos legyen - mondta Bognár Róbert, a temerini Falco Természetkedvelők Egyesületének tagja, médiaházunk munkatársa.
Bognár Róbert, tag, Falco Természetkedvelők Egyesülete, Temerin: „A madarak odaszoknak. Megtanulják, hogy ott van. Akár rajban is jönnek. Ha nem etetjük őket tovább, megeshet, hogy elpusztulnak, de inkább átmennek nagy csoportosan, más helyet keresnek egy idő után. Viszont a zsírrétegük letud esni ilyenkor."
Ilyenkor télen, a madarak táplálékigénye fokozottabb. Etetésükkel átsegíthetjük őket az ínséges időszakon. Eleségként olajos magvakat tehetünk például az etetőbe.
„Lehet csinálni madárpogácsát is. A madárpogácsa az faggyúból áll. Diót, napraforgót szórnak bele. Felolvasszák. Egy drótot helyeznek bele. Mikor megköt, akkor kilehet akasztani a fára. Egyes madaraknak ajánlott almát, főtt sárgarépát kirakni."
Fontos tudni, hogy a magevők szívesen táplálkoznak a földről. Így ajánlott napraforgót szórni a talajra. Többek között nem szabad a madarakat kenyérrel, keksszel etetni, valamint sózott vagy füstölt állati zsiradékkal. Az etetőt olyan helyre kell tenni, ahol az énekesmadarak elbújhatnak a rájuk vadászó ragadozómadarak elöl. A vízimadarak etetése pedig káros rájuk nézve több okból is.

Helyezzük ki a madáretetőket!

Megérkezett a hideg időjárás, ami a téli madáretetés időszaka.

A madarak télen
nehezen találnak
élelmet.
A madáretetőkbe
élelmet szórhatunk
a madaraknak.
Madáretetőt bármikor
lehet készíteni.
Madáretetőt például
fából, műanyagból
és egyszerű
krumplis zsákból is
lehet készíteni.
A madarak
a madáretetőhöz szoknak,
és keresik az élelmet.
Fontos, hogy folyamatosan
legyen élelem
a madáretetőnél.
Jó élelem a madaraknak
például az olajos magvak,
az alma vagy a főtt sárgarépa.
Napraforgót is
ajánlott a talajra szórni
a madaraknak.
Nem szabad
kenyérrel, keksszel,
sózott vagy füstölt
állati zsiradékkal
etetni a madarakat.
Készítsünk madáretetőket,
hogy segítsük
a madarakat télen is
élelemhez jutni.


Javul a járványügyi helyzet, további enyhítések léptek életbe

A rendkívüliből Szerbia átlépett a bizonytalan járványügyi helyzetbe - jelentették be a válságstáb pénteki ülése után.

Pénteken az illetékesek elemezték a helyzetet és újabb intézkedéseket javasoltak a szerb kormánynak. A tartományi egészségügyi titkár elmondta, a járványhelyzet nem romlott az ünnepek után két héttel, ennek eredményeként pedig újabb enyhítésekről döntöttek. A fodrászatoknak ezentúl 4 négyzetmétert kell számolniuk egy benn tartózkodó személy esetében. Emellett szakmai rendezvények megtartására is lehetőség lesz 100 főig a szabályok szigorú betartása mellett - mondta Gojković. Amennyiben tovább javul a helyzet és a vakcináció is jól halad, június 21-től nagyobb összejövetelek is tarthatók lesznek az országban. Ehhez azonban a felnőtt lakosság legalább felének fel kell vennie a védőoltást.
Zoran Gojković: „Jelenleg több mint 2 250 000 szerbiai állampolgár már megkapta legalább az első adag oltást. Ez százalékban kifejezve körülbelül a felnőtt lakosság 42,5 százaléka. Továbbá több mint 1 700 000-en már mindkét koronavírus elleni oltóanyagot felvették. Ez az, ami minket örömmel tölt el, és ez az, ami jó, ami azt jelzi, hogy jó úton haladunk, hogy kilépjünk abból az állapotból, amelyet ma bizonytalan járványügyi helyzetnek nevezünk.”
Szerbiában sokkal kedvezőbb a járványügyi helyzet, és a csökkenőben van a koronavírusos betegek száma is, ezért szombattól megengedettek a zárt térben történő szakmai összejövetelek 100 főig - emlékeztetett Darija Kisić Tepavčević. A munka- és szociálisügyi miniszter kiemelte, továbbra is fontos a maszkviselés, a legalább két méteres távolságtartás és a zárt helyiségek szellőztetése.
Kevesebb új koronavírus-fertőzöttet regisztráltak Szerbiában tegnaphoz képest, ugyanakkor emelkedett azok száma, akik lélegeztetőgépre szorulnak - ez derül ki a délutáni adatokból.
12 514 tesztből 787 volt pozitív és elhunyt további 17 személy, így a vírus szövődményeibe a járvány szerbiai megjelenése óta 6646 haltak meg hivatalosan.
Kórházban országszerte 3047-en vannak, 101 személy mesterséges lélegeztetőgépre szorul.

Újabb enyhítések Szerbiában

Ez azt jelenti, hogy kevesebb
a koronavírusos betegek száma az országban.
A szerbiai válságstáb pénteken tartott
megbeszélést a jelenlegi járványügyi helyzetről.
Péntek május 14-e, tegnap volt.
A szerbiai válságstáb döntése szerint
újabb enyhítések lesznek Szerbiában.
Enyhítés például, hogy mától a fodrászatoknak
már 4 négyzetmétert kell számolniuk
1 benn tartózkodó ember esetén.
Enyhítés például, hogy mától
szakmai rendezvények megtartása is
engedélyezett 100 főig.
Ma május 15-e, szombat van.
A szakmai rendezvényeken is fontos betartani
a koronavírus elleni óvintézkedéseket.
Ilyen óvintézkedés például a maszk viselése,
az emberek közötti távolságtartás
és a kézfertőtlenítés.
Szakmai rendezvény lehet
például 1 előadás a tanároknak.
Ha továbbra is javul a járványhelyzet
és még több ember felveszi a védőoltást az országban,
akkor további enyhítések várhatóak.
Ilyen enyhítés lenne, hogy június 21-től
nagyobb összejöveteleket is meg lehetne tartani
az országban.
Nagyobb összejövetel például a lakodalom.


Akár 150 ezer dináros büntetést is kaphat, aki megszegi a karanténkötelezettséget

50 ezertől 150 ezer dináros pénzbírságra számíthatnak azok a külföldön dolgozó szerbiai állampolgárok, akik december 20-tól negatív PCR-teszt nélkül lépnek be az országba, és megszegik a határátlépéskor számukra elrendelt tíznapos karantént.

Az önizolációt a lakóhelyükhöz legközelebb eső covid-rendelőben saját költségükön elvégzett PCR-teszttel kiválthatják, amennyiben az negatívnak bizonyul.
A külföldiek számára a PCR-teszt Szerbiában 18 ezer dinárba kerül, a szerb állampolgároknak pedig 6 ezer dinárba, de csak év végéig, január elsején ugyanis már 9 ezer dinárt kell fizetni, ha valaki teszteltetné magát.
A külföldi állampolgárok vasárnaptól kizárólag negatív PCR-teszt felmutatásával léphetnek be Szerbiába. Az intézkedés a válságstáb ajánlására, a szerb kormány döntése értelmében legalább január 10-ig érvényben marad.

Nagy büntetés jár annak, aki nem tartja be a karanténkötelezettséget

Nagy büntetés járhat annak, aki a karácsonyi ünnepek idején nem tartja be a karanténkötelezettséget.

December 20-tól
negatív PCR-teszt
kell a beutazáshoz Szerbiába.
December 20-a vasárnap lesz.
A szerb állampolgároknak
és a külföldi állampolgároknak is
kötelező lesz
a negatív PCR-teszt
a Szerbiába való beutazáskor.
PCR-teszt koronavírus
tesztet jelent.
A negatív PCR-teszt
azt mutatja, hogy
az ember nem koronavírusos.
Akinek nincs negatív
PCR-tesztje a Szerbiába való
beutazáskor, annak
10 napos karanténba
kell vonulnia.
Karantén idején
az ember nem mehet sehova,
csak otthon szabad maradni.
50.000 dinártól
150.000 dinárig
kaphat pénzbüntetést
az a külföldön dolgozó
szerbiai állampolgár,
akinek nem volt negatív
PCR-tesztje, és
nem tartja be
a 10 napos karantént.
Ha a karantén ideje alatt
az ember megcsináltatja
a PCR-tesztet és
negatív az eredmény,
akkor megszűnik
a karantén.
A külföldiek számára
18.000 dinárba kerül
a PCR-teszt
Szerbiában.
A szerb állampolgároknak
6.000 dinárba kerül
a PCR-teszt
Szerbiában.
Január 1-jétől
meg fog drágulni
a PCR-teszt
a szerbiai állampolgárok
számára is.
9.000 dinár lesz
a PCR-teszt
január 1-jétől.
December 20-tól
január 10-ig lesz
kötelező a negatív
PCR-teszt felmutatása
a Szerbiába való
beutazáskor.


Tetőzik az allergiaszezon

Az elkövetkező egy hétben tetőzik az allergiaszezon, a parlagfű pollenjének koncentrációja a legmagasabb szinten lesz - figyelmeztetnek a szerbiai szakemberek.

A parlagfű mellett a kender, valamint csalán is okozhat tüneteket az arra érzékenyeknél. Az illetékesek szerint érdemes korábban felkészülni az allergiaszezon tetőzésére. Az érzékenyek vegyék fel a védőoltást, szedjék be az allergiagyógyszereket, hogy a tünetek kevésbé jelenjenek meg. Két hét múlva vélhetően már nem okoz komolyabb gondot a levegőben koncentrálódó pollen.

Legmagasabb szinten lesz az allergiaszezon

A legmagasabb szinten lesz az allergiaszezon a jövő héten.

A jövő hét szeptember 2-től szeptember 8-ig lesz.
A parlagfűre allergiás embereknek lesz nagyon rossz jövő héten.
A parlagfű pollenjének koncentrációja lesz nagyon magas jövő héten.
A pollen virágport jelent.
Magas koncentráció az, amikor nagyon sok virágpor van a levegőben.
A parlagfű pollenjére nagyon sok ember allergiás.
Az allergiás embernek folyik az orra, folyik a könnye és sokat tüsszent.
A kender pollenjének a koncentrációja is magas lesz jövő héten.
A csalán pollenjének a koncentrációja is magas lesz jövő héten.
Az allergia ellen védőoltást tudnak kérni az emberek.
Az allergia ellen gyógyszereket tudnak venni az emberek.
Két hét múlva már nem lesz magas a növények pollenjének koncentrációja.
Két hét múlva szeptember 15-e lesz.


A szájápolás hete Szerbiában

A szájüreg egészségére és a mindennapos szájápolás fontosságára hívták fel a figyelmet a szabadkai Közegészségügyi Intézetben megtartott sajtótájékoztatón.

A szakorvosok hangsúlyozták, hogy helyes táplálkozással és a napi két alkalommal való fogmosással megelőzhetők a szájüreg megbetegedései, legfőképp a fogszuvasodás. A korai felismerés céljából ajánlatos évente legalább két alkalommal rendelőben megvizsgáltatni fogainkat. A Szabadkai Gyógyszertárak is bekapcsolódik az egy hétig tartó programba: 17-én a Lifka mozi melletti gyógyszertárban szakorvos áll majd a páciensek rendelkezésére, valamint egész héten 10 százalékos árengedményt adnak a szájhigiéniás készítményekre.

KÉK hír: A szájápolás hete van Szerbiában

Május 13-tól május 19-ig a szájápolás hete van Szerbiában.

A szájápolás azt jelenti, hogy mindennap 2-szer mos az ember fogat.
A szájápolás azt jelenti, hogy az ember egészséges ételeket eszik.
Egészséges étel például a csirkehús, a zöldség, gyümölcs.
Az orvosok azt mondják, nagyon fontos a szájüreg egészsége.
A szájüreg a szájban van.
A szájüregben vannak a fogak és a nyelv.
Azért fontos a szájápolás, hogy ne legyen az embernek szájüreg megbetegedése.
Szájüreg megbetegedés például a fogszuvasodás.
A fogszuvasodás a fogak elromlását jelenti.
A fogszuvasodás miatt az embernek kieshetnek a fogai.
Fontos, hogy az emberek 1 évben 2-szer elmenjenek a fogorvoshoz.
Ha az embernek a fogait átnézi fogorvos, nem lesz fogszuvasodás.
Május 17-én a Lifka mozi melletti gyógyszertárban fogorvos fogja megnézni az emberek fogait.
A Lifka mozi Szabadkán van.
Május 13-tól május 19-ig árengedmények lesznek szájhigiéniás termékekre.
A Lifka mozi melletti gyógyszertárban lesznek árengedmények a szájhigiéniás termékekre.
Szájhigiéniás termék például a fogkrém, a fogkefe, a szájvíz.
Szájvízzel az ember kiöblíti a száját.
A szájvíz megtisztítja a szájüreget.
A szájvíztől friss lesz az ember lehelete.


Holnap ismét összeül a szerbiai válságstáb

Az előzetes információk szerint szó lesz a vakcináció lehetséges felgyorsításáról, és a jelenlegi járványhelyzetről.

Tárgyalnak esetleges szigorító intézkedések bevezetéséről is, ugyanakkor a vendéglátóhelyek munkaidejének korlátozásáról nem lesz szó. Ellenben a sajtóhírek szerint a nyílt és zárt térben való gyülekezők maximális számáról egyeztetnek majd a válságstáb tagjai. A válságstáb orvosi része egyértelműsítette: elindult Szerbiában a negyedik hullám már augusztusban, ugyanakkor azt csak szeptemberre várták.

Holnap tart megbeszélést a szerbiai válságstáb

Holnap tart újra megbeszélést a szerbiai válságstáb.

Holnap augusztus 24-e, kedd lesz.
A szerbiai válságstáb a jelenlegi járványhelyzetről
fog megbeszélést tartani.
Információk szerint a szerbiai válságstáb
a vakcináció felgyorsításáról fog megbeszélést tartani.
Ezt azt jelenti, hogy a szerbiai válságstáb
azt szeretné, ha minél többen, minél gyorsabban
felvennék a koronavírus elleni védőoltást.
A szerbiai válságstáb várhatóan az új szigorítások
bevezetéséről is beszélni fog.
A vendéglátóhelyek munkaidejének rövidítéséről
nem lesz szó a holnapi megbeszélésen.
Vendéglátóhely például az étterem, a kávézó, a pizzéria.
Információk szerint a nyílt és zárt térben való gyülekezők
maximális számáról is szó lesz holnap
a szerbiai válságstáb megbeszélésén.
Nyílt és zárt térben való gyülekező például
a koncert, a lakodalom, a fesztivál.
A válságstáb orvosi része elmondta,
hogy Szerbiában elindult a koronavírus-járvány
negyedik hulláma.
A válságstáb orvosi része arra számított,
hogy szeptemberben indul a negyedik hullám az országban.


Továbbra is fontos a maszk viselése

Elégedett a lakosság oltás iránti érdeklődésével dr. Predrag Kon.

A járványügyi szakember a Szerbiai RTV vendégeként elmondta, a második adag vakcina is rendelkezésre áll védőoltást felvevők számára. Arra is felhívta a figyelmet, hogy továbbra is fontos a maszk viselése, hiszen a vírus jelen van. Mint mondta, a legfontosabb feladat az életek megmentése.

Továbbra is fontos a maszk viselése

Dr. Predrag Kon azt mondta, hogy továbbra is nagyon fontos a maszkok viselése.

Dr. Predrag Kon
1 szerb járványügyi orvos.
Az orvos azt mondta,
hogy a koronavírus
még mindig jelen
van, ezért fontos
a maszkokat
továbbra is viselni.
Dr. Predrag Kon
azt is mondta, hogy
elégedett, mert
sok ember fel
akarja venni
a koronavírus elleni
vakcinát Szerbiában.
Az orvos elmondta,
hogy a 2. adag védőoltás
is biztosítva van
azoknak, akik már
az 1. adag védőoltást
felvették.
Ahhoz, hogy védve
legyünk a koronavírus
ellen, 2 adag vakcinát
kell felvennünk.
Az orvos reméli,
hogy minél több
ember felveszi
a koronavírus elleni
védőoltást Szerbiában is,
mert ez tud megvédeni
a koronavírus ellen.


Az IPA Határon Átnyúló Együttműködési Program keretében megvalósuló Opti-Bike 2 projekt folytatásaként 1500 méter hosszú kerékpárút halad majd a hajdújárási Boris Kidrič utcától a Buki hídig.

A munkálatok a tervek szerint november 1-jén kezdődnek és 2022 április 30-ig tartanak. A projekt összértéke megközelítőleg 566 000 euró, ebből az Európai Unió hozzájárulása több mint 387 ezer euró. A projekt magyarországi partnere Tompa Város Önkormányzata.

Hamarosan kiépül a Hajdújárás és Királyhalom közötti kerékpárút

Hamarosan kiépül a Hajdújárást Királyhalommal összekötő kerékpárút.

Hajdújárás 1 falu közel Szabadkához.
Királyhalom 1 falu Hajdújárás mellett.
A két falut összekötő kerékpárút
1500 méter hosszú lesz.
A kerékpárút a hajdújárási Boris Kidrič utcától
a királyhalmi Buki hídig fog kiépülni.
Tervek szerint a munkálatok november 1-jén kezdődnek el.
Tervek szerint a munkálatok
2022. április 30-ig befejeződnek.
2022 jövő év lesz.
A 2 falu közötti kerékpárút biztonságosabb
közlekedést jelent majd a lakosoknak.


A szemléletváltás állt a 16. Közoktatási Konferencia fókuszában

Észak-bácskai Magyar Pedagógusok Egyesülete

A szabadkai eseményen, melynek idén is a Majsai Úti Általános Iskola adott otthont, vajdasági óvodapedagógusok, tanítók, általános iskolai és középiskolai tanárok vettek részt.

Mintegy 270 résztvevője volt az idei közoktatási konferenciának, amelyre Vajdaság minden szegletéből érkeztek pedagógusok. A konferencia középpontjában a szemléletváltás állt, és hogy a tanárok hogyan tudnak megbirkózni a mindennapi környezeti hatásokkal.
Zsíros Jankelić Anikó, a zentai Közgazdasági és Kereskedelmi Iskola tanára: „Állandóan változik, évről évre változnak a generációk, és mindig egy nagyon komoly feladat elé állítják a pedagógustársadalmat, úgyhogy nekünk is haladnunk kell a korral és képezni magunkat.”
Nagy kihívás előtt állnak a pedagógusok, hiszen módszertanilag és elméletileg is változtatni kell a nevelésen, illetve az oktatáson, hogy versenyképes fiatalokat neveljenek ki a jövő számára - emelte ki De Negri Ibolya, a szervező Észak-bácskai Magyar Pedagógusok Egyesületének elnöke.
„Ennek tükrében önismerettel, személyiségfejlesztéssel foglalkozunk, illetve az új tudományággal, a mesterséges intelligenciával, amely egy ismeretlen ágazat számunkra, de itt van körülöttünk és ezt be kell vinni a tantermekbe, az oktatásba és foglalkozniuk kell vele a pedagógusoknak, és arra keressük a választ, hogy hogyan és miképp.”
Az említett témák kapcsán több előadás is várt a tanítókra, emellett átadták a Pedagógus Szolgálati Emlékérmeket is. A díj a magyarországi Emberi Erőforrások Minisztériuma által adományozható szakmai elismerés. Azok a nyugállományba vonuló pedagógusok kapják meg, akik legalább 25 éven keresztül a gyermekek oktatása-nevelése érdekében tevékenykednek, és kiemelkedő munkát végeznek. Idén 16 nyugdíjas pedagógus vette át az elismerést.

Közoktatási Konferencia Szabadkán

Ma tartják a Közoktatási Konferenciát Szabadkán.

Ma február 17-e, szombat van.
Idén a Majsai Úti Általános Iskolában tartják meg a konferenciát.
A Közoktatási Konferencián vajdasági óvodapedagógusok,
tanítók, általános iskolai és középiskolai tanárok vesznek részt.
A konferenciára egész Vajdaság területéről érkeztek pedagógusok.
Összesen 270 résztvevője van a konferenciának.
A konferencián a pedagógusok különböző témákból
hallhatnak előadásokat.
A konferencián átadták a Pedagógus Szolgálati Emlékérmeket is.
A díjat azok a nyugdíjba vonuló pedagógusok kapják meg,
akik legalább 25 éven keresztül foglalkoztak
a diákok tanításával és nevelésével.
Idén 16 nyugdíjas pedagógus vette át az elismerést.


„A vajdasági magyarok tömegesen igénylik a kínai vakcinát”

Menczer Tamás és Pásztor István egyeztetett a vakcináció eddigi tapasztalatairól.

A vajdasági magyarok tömegesen igénylik a kínai vakcinát - közölte Menczer Tamás magyar államtitkár csütörtökön a Facebook-oldalán, miután a szerbiai vakcináció tapasztalatairól Pásztor Istvánnal, a Vajdasági Magyar Szövetség elnökével egyeztetett.
A két politikus telefonon beszélt. Pásztor István azt mondta, kiválóan érzi magát azután, hogy beoltatta magát a kínai vakcinával: "Semmi rosszat nem tapasztaltam." A VMSZ elnöke hangsúlyozta: azért választotta a kínai védőoltást, mert meggyőződése, hogy körültekintően jártak el azok, akik a vakcina engedélyezéséről döntöttek. Mintegy 350 ezer ember kapta meg eddig a kínai vakcinát Szerbiában - mondta a vajdasági politikus. Hozzátette, nem tud olyan negatív tapasztalatról, ami "kételyt emelne" a kínai oltóanyaggal szemben.
Pásztor István közölte azt is, hogy a vajdasági magyarok körében "nagyon sokan kérik és várják" a kínai vakcinát.
„Úgy kell eljárni, ahogy azt a vajdasági magyarok, ahogy azt a szabadkai magyarok csinálták, és csinálják egész Vajdaság-szerte. Nemcsak a magyarok, de a magyarok mindenféleképpen. Azt gondolom, hogy ez elengedhetetlen föltétele annak, hogy visszakerüljünk, visszatérjünk egy normális életkerékvágásba, ettől fontosabb talán ebben a pillanatban nincs is. És ezt csak úgy tudjuk elérni, hogy ha elérjük azt az úgynevezett nyájimmunitást, amit a vakcina tud biztosítani. Én azt látom, hogy az érdeklődés zavartalan, és lendületes. Úgy tűnik nekem, hogy a kínai vakcina mellett jön majd egy nagyobb mennyiségű orosz is, ami azt tudja eredményezni, hogy az elkövetkező egy-két hónapban nagyon-nagyon sokan föl tudják venni a vakcinát.”

Sok vajdasági magyar veszi fel a kínai vakcinát

Menczer Tamás és Pásztor István megbeszélést tartott a Vajdaságban történő vakcinációról.

Menczer Tamás
magyarországi államtitkár.
Pásztor István
a VMSZ elnöke.
A VMSZ a Vajdasági
Magyar Szövetség rövidítése.
A 2 politikus
csütörtökön telefonon
beszélt a vakcináció
eddigi tapasztalatairól.
Csütörtök január 28-a,
tegnap volt.
A beszélgetés után
Menczer Tamás
azt írta ki
a Facebook oldalára,
hogy a vajdasági magyarok
tömegesen veszik fel
a kínai védőoltást.
A kínai védőoltást
Pásztor István is
felvette.
Pásztor István
azt mondta, hogy
nagyon jól érzi magát
azután, hogy
beoltatta magát
a kínai vakcinával.
Eddig 400.000 ember
kapta meg a kínai
vakcinát Szerbiában.
Pásztor István elmondta,
hogy a kínai vakcina is
biztonságos, és
megvéd a koronavírus ellen.
Pásztor István
azt is elmondta,
hogy a vajdasági magyarok
közül nagyon sokan
kérik és várják
a kínai védőoltást.


Várják az önkéntes véradókat

Csökkent az önkéntes véradók száma az ünnepi távollét és a légúti fertőzések miatt. A tartalékok még bírják, de ha a véradási kedv nem növekszik, kiapadnak.

Minden vércsoportra szükség van, de leginkább nullára és A-ra, üzenték a Vajdasági Vérátömlesztő Intézetből. Véradók lehetnek a 18 és 65 év közötti egészséges, minimum 50 kilós személyek. A férfiak három-, a nők négyhavonta adhatnak vért.

Várják az önkéntes véradókat

A vajdasági kórházak várják az önkéntes véradókat.

Az ünnepek alatt kevés ember ment vért adni.
Az influenza miatt is
kevés ember ment vért adni.
A véradás nagyon fontos.
Az önkéntes véradó meg tudja menteni
más ember életét.
Minden embernek van vércsoportja.
Vércsoport az A, a B, az AB és a 0 vércsoport.
Minden vércsoportra szükség van
a vajdasági kórházakban.
Legjobban a 0 és az A vércsoportra van szükség
a vajdasági kórházakban.
Önkéntes véradó 18 éves kortól
65 éves korig lehet az ember.
Az önkéntes véradó minimum 50 kiló kell, hogy legyen.
A férfiak 3 havonta adhatnak vért.
A nők 4 havonta adhatnak vért.


Kötelező a maszkviselés az iskolákban

A romló járványügyi adatok miatt Szerbiában hétfőtől ismét mindenkinek kötelező maszkot hordania az oktatási intézményekben - döntött hétfőn az egészségügyi minisztérium.

A tanév kezdetén szüntették meg az iskolákban a beoltott tanárok és diákok számára a kötelező maszkviselést, de alig két hét után újra kötelezővé teszik. A minisztérium döntése értelmében az ország iskoláinak negyedében, főleg a dél- és nyugat-szerbiai településeken, ahol nagyon magas a fertőzöttek száma hétfőtől ismét kizárólag online, távoktatással zajlik a tanítás.
Török Róbert, a szabadkai Majsai Úti Általános Iskola pszichológusa: „Lényegében nem történt nagy változás a szeptember elsejéhez képest. A tanrend ugyanúgy folyik. Egyedül ami történt, hogy egy kicsit szigorítottak a maszk viselésen. Eredetileg szeptember elsejétől olyan utasítást kaptunk, hogy a beoltott tanároknak nem kötelező a maszkot viselniük addig amíg az órát tartják. A mostani rendelet szerint már a tanároknak is szükséges maszkot viselniük. Ugyanígy a gyerekek esetében is kötelező viselni a maszkot azokban a helyzetekben, amelyek előírtak szeptember elseje óta is. Jelentős változás nem történt, amikor a helyükön ülnek és nem beszélnek akkor nem muszáj. Amint mozognak, például folyosón is, ugyanúgy kötelező viselni a maszkot mint szeptember elsejétől.”

Kötelező maszkviselés az iskolákban

A rossz járványhelyzet miatt újra kötelező a maszkviselés minden szerbiai iskolában.

Erről hétfőn döntött az egészségügyi minisztérium.
Hétfő szeptember 13-a, tegnap volt.
A tanév kezdetén a beoltott tanároknak
és a beoltott tanulóknak nem volt kötelező
a maszk viselése.
A tanév kezdete szeptember eleje volt.
Alig múlt el 2 hét, és a rossz járványhelyzet miatt
mindenkinek újra kötelező a maszkviselés
az iskolák épületében.
Az egészségügyi minisztérium arról is döntött,
hogy Szerbia 40 községébe újra
a távoktatást vezetik be az iskolákba.
Távoktatás otthon, az interneten keresztül történik.
Szabadka községben a tanulók rendesen,
az iskolákban tanulnak.


Megnyílt a noszai Vackor

Bölcsőde nyílt a Hajdújáráshoz tartozó Noszán. És egyből be is népesült a szabadkai Vackor Magyar Iskoláskor Előtti Nevelő és Gyakorlóintézmény noszai kihelyezett bölcsődéje.

Az új szolgáltatás segít a környéken élő szülőknek, mert nem kell Palicsra vagy Szabadkára vinni gyereküket, amíg dolgoznak.
Újfalusi Viola Királyhalomról viszi 2,5 éves kisfiát, Mátyást a noszai Vackor-bölcsődébe.„Azt vettem észre rajta otthon, hogy egyre kevesebb vagyok neki. Tehát nem tudom napi szinten úgy lefoglalni, ahogy az neki megfelelő lenne. Ezért gondoltam arra, hogy egy közösségbe kellene vinni. És akkor hallottam, hogy itt, Noszán fog nyílni a Vackornak a kihelyezett bölcsődei tagozata, így úgy gondoltam, hogy az lesz a legmegfelelőbb számunkra, mivel közel is van, kiscsoportos létszámmal rendelkeznek, és a legújabb, legkorszerűbb felszerelések vannak a bölcsődében.”
Az épületet augusztus végén adták át, majd miután az engedélyeket beszerezték, minden készen állt ahhoz, hogy most elindulhasson a szolgáltatás. A noszai bölcsődében 14 gyerek befogadására van hely, és már van 11 érdeklődő.
Katona Novák Ágnes, igazgató, Vackor: „Nagy igény van rá, a bölcsődei szolgáltatásra. Helyileg itt, a közelben nincs bölcsőde, így Hajdújárásról, Királyhalomról, sőt, még Kispiacról is érkeztek gyerkőcök hozzánk.”
Most a beszoktatási időszak következik – a kicsik a környezettel, az új hellyel és egymással ismerkednek.
Farkas Elza, egészségügyi nővér, nevelőnő: „Elsősorban szocializálódnak, hogy hogyan kell egymáshoz viszonyulni. Játékokat fogunk játszani, amik fejlesztőjátékok. A pszichomotorikus fejlődésen lesz a hangsúly.”
A gyerekek Noszán, a Vackor kihelyezett bölcsődéjében teljes ellátásban részesülnek, reggelit, ebédet és kétszer uzsonnát is kapnak. A korosztálynak megfelelő eszközök, játékok várják a gyerekeket, a legkisebbeknek kisággyal és etetőszékkel is készültek.

Megnyílt a noszai Vackor

A bölcsőde neve Vackor.
Az új bölcsőde a szabadkai Vackor
Magyar Iskoláskor Előtti Nevelő és Gyakorlóintézmény
noszai kihelyezett bölcsődéje.
Az új bölcsőde segít a környéken élő szülőknek.
Az új noszai bölcsődének köszönhetően
a szülőknek nem kell Palicsra
vagy Szabadkára vinni gyereküket.
A bölcsőde épületét augusztus végén adták át.
Tegnap a gyerekek szüleikkel együtt érkeztek
az új noszai bölcsődébe.
Tegnap október 9-e, hétfő volt.
A noszai Vackorban 14 gyerek befogadására van hely.
Már van 11 érdeklődő kisgyermek.
A környéken nincs bölcsőde, ezért Hajdújárásról,
Királyhalomról és Kispiacról is érkeztek gyerekek
a noszai Vackorba.
Jelenleg beszoktatási időszak van a bölcsődében.
Ez azt jelenti, hogy a gyerekek ismerkednek
az új hellyel és egymással.


Az éjszakai szórakozást korlátozzák Szerbiában

Keddtől 21 és hajnali 5 óra között mindent bezárnak Szerbiában, leszámítva a gyógyszertárakat, benzinkutakat és a házhozszállítást kínáló éttermeket - erről döntött ma a szerb kormány rendkívüli ülésén.

Az új szabályokra azért van szükség, mert a koronavírus terjedése felgyorsult az országban. Ana Brnabić szerb kormányfő a kormány mai rendkívüli ülése után jelentette be a döntést.
Keddtől este 21 és hajnali 5 óra között nem tarthatnak nyitva a vendéglátóipari egységek, a boltok és a bevásárlóközpontok sem. Az intézkedés 15 napig tart, december elsején újra elemzik a járványhelyzet alakulását, és ha kell, meghosszabbítják a szabályozást. Ana Brnabić szerb miniszterelnök arra is felhívta a figyelmet, hogy a kijárási korlátozás újbóli bevezetésén egyelőre nem gondolkodnak. „Őszintén mondom, nem is gondolkodunk ezen. Tudjuk, hogy ez lenne a következő intézkedés. De ebben a pillanatban azt gondolom, hogy az előlátott intézkedések, melyeket ma fogadtunk el, és amelyek keddtől lépnek életbe, eredményeket hoznak, és a számok elkezdnek csökkenni, már december elsejéig.”
Az iskolák működését egyelőre nem korlátozzák - tette hozzá a szerb miniszterelnök. Mint mondta, egyelőre nincs ok arra, hogy a tanintézmények bezárjanak. Ana Brnabić, miniszterelnök, Szerbia: „Jelenleg teljes mértékben az iskolák további működését támogatom, azt, hogy ne zárjanak be. A gyerekeknek a legbiztonságosabb az iskolában. Reggel néztem meg az eredményeket, pillanatnyilag egész Szerbiában 39 általános iskolás fertőződött meg, ebből 20 belgrádi. A középiskolákban 52 beteg van, 22 Belgrádban.”
Szavai szerint a szerb egészségügy felkészült a jelenlegi helyzetre. Elegendő teszttel, gyógyszerrel, felszereléssel és kórházi ággyal rendelkeznek ahhoz, hogy fogadni tudják a betegeket. Zlatibor Lončar, egészségügyi miniszter, Szerbia: „Ezért arra kérek mindenkit, hogy annak tudatában, amit az egészségügyi dolgozók tettek, tartsák be ezeket az intézkedéseket, ha eddig nem is tették. Mert ez segít az egészségügyi dolgozóknak és a lakosságnak, hogy megakadályozzuk a vírus további terjedését, valamint a számok további növekedését. Mert a világon nincs olyan kapacitás, ami ne lenne véges.”
A jelenlegi járványügyi adatokkal Szerbia még mindig a zöld zónában van - számoltak be az illetékesek. Mint mondták, a járványügyi mutatók szerint Szerbia Európa azon országai közé tartozik, ahol alacsony a halálozási arány.

Szigorítások Szerbiában

A koronavírus-járvány terjedése miatt újabb szigorítások lesznek Szerbiában.

Keddtől lesznek
szigorítások
Szerbiában.
Kedd november 17-e,
holnap lesz.
Sok az új koronavírusos
beteg az országban,
ezért kellenek
a szigorítások.
Szigorítás lesz
például, hogy
keddtől este 9 órától
hajnali 5 óráig zárva
kell hogy legyenek
a vendéglátóipari
egységek, a boltok
és a bevásárlóközpontok is.
Vendéglátóipari egység
például a kávézó,
az étterem, a pizzéria.
Ez a szigorítás
15 napig tart,
vagyis december 1-jéig.
Ha továbbra is sok
lesz az új koronavírusos beteg,
akkor meghosszabbíthatják
a szigorítást.
Nem vonatkozik
a szigorítás
a gyógyszertárakra,
a benzinkutakra
és a házhozszállítást
kínáló éttermekre.
Ana Brnabić azt mondta,
hogy kijárási tilalmat
még nem vezetnek be.
Ana Brnabić a szerb
miniszterelnök.
A miniszterelnök elmondta,
hogy nem akarják
bezárni a szerbiai
iskolákat sem.
Ana Brnabić azt mondta,
hogy Szerbiában
van elég koronavírus-teszt,
van elég gyógyszer,
és van elég kórházi ágy,
ahol a betegeket tudják
ápolni.
Nagyon fontos
továbbra is betartani
a koronavírus elleni
óvintézkedéseket.
Ilyen például
a maszk viselése,
a távolságtartás,
a gyakori kézmosás
és kézfertőtlenítés.


Hogyan valósul meg a távoktatás Szerbiában?

Az alapvető tantárgyak, az anyanyelv és a matematika távoktatására helyezik a hangsúlyt a következő időszakban a vajdasági magyar diákok esetében - nyilatkozta a Pannon RTV-nek Vicsek Annamária.

Az oktatási államtitkár a Közügyek című műsorunkban elmondta, a magyar gyerekek is követhetik a szerb közmédia által közvetített oktatási anyagot, de hamarosan magyar nyelvű filmek is készülnek, amiket a Pannon TV sugároz majd. A vajdasági magyar pedagógusok emellett használhatják a magyarországi segédanyagokat, online tartalmakat is. Az államtitkár kiemelte, ha a távoktatás sikeresen működik, nem lesz szükség a tanév megismétlésére.

Távoktatás Szerbiában

Hétfőtől bezártak az óvodák, az iskolák és az egyetemek is Szerbiában.

Hétfő március 16-a,
tegnap volt.
A koronavírus miatt
zártak be az óvodák,
az iskolák, és az egyetemek
Szerbiában.
A diákok most távoktatáson keresztül
tanulnak Szerbiában.
Távoktatás azt jelenti,
hogy a diákok otthonról tanulnak.
Távoktatásnál a diák a számítógépet,
az internetet és a televíziót is
használja a tanuláshoz.
Távoktatásnál a tanuló és a tanár
 interneten keresztül beszélget.
Az anyanyelv és a matematika
távoktatása lesz a legfontosabb
a vajdasági magyar diákok számára
a következő időszakban.
Szerb nyelvű oktatási műsorok
már vannak a szerb tévécsatornákon.
A magyar nyelvű diákok is nézhetik
a szerb oktatási műsorokat
a szerb tévécsatornákon.
Magyar nyelvű
oktatási műsorok is lesznek nem sokára.
A Pannon TV-ben lesznek
az oktatási műsorok magyar nyelven.
Fontos, hogy jól működjön
a távoktatás.
Ha jól fog működni a távoktatás,
nem kell megismételni a tanévet.


Felszentelték az új Szent Jenő kápolnát Újvidéken

A templom búcsúját, a fővédőszentjét ünnepelte az újvidéki Mária Neve plébánia. Az ünnepi szentmise keretein belül megszentelték az új Szent Jenő kápolnát is.

A kétnyelvű közösség számára magyarul és horvátul is folyt az ünnepi szentmise az újvidéki Mária Neve templomban.
A búcsúi szentmisét msgr. dr. Német László belgrádi érsek celebrálta, aki a szentmise végén az új kápolnát is felszentelte.
Sóti Margit: „Különösen ragaszkodok az újvidéki hívek fészkéhez, ahol otthon kell, hogy érezzük magunkat, nagyon örülök annak, hogy ez az álom, most valósággá vált, és remélem, hogy az ünnep elmúltával a kápolna csendjében sok hívő lelki nyugalmat fog találni.”
Az ünnepi szertartáson több történelmi egyház képviselői is részt vettek. A padok is megteltek hívekkel, akik együtt ünnepelték templomuk védőszentjét és részesei lehettek az új kápolna felszentelésének. A kápolna védőszentjének Szent Jenő vértanút választották. Maradványait a futaki Jézus szíve római katolikus templom őrzi.
Horváth Ákos, káplán, Mária Neve templom, Újvidék: „Azért választottuk Szent Jenőt a kápolna fővédő szentjévé, hogy egy kicsit propagáljuk az ő vajdasági jelenlétét, hiszen nagy jelentőségű, hogy egy komplett holttestünk van egy vértanúból. Viszont az oltárba hoztunk még két ereklyét, Boldog Brenner János és Boldog Marija Petković vértanúk ereklyéit.”
A 30 főt befogadó, fűthető kápolnában szentségimádásokat és rorate miséket fognak tartani. A templom teljes körű felújítása alatt, pedig a liturgikus élet szünetmentesen tud majd folytatódni az altemplomban.

Búcsút ünnepelt az újvidéki Mária Neve templom.

Tegnap szeptember 17-e, vasárnap volt.
Tegnap a fővédőszentjét is ünnepelte
az újvidéki Mária Neve templom.
Ünnepi szentmisét tartottak és megszentelték
az új Szent Jenő kápolnát is.
A kápolna kisebb imaház.
A 2 nyelvű hívek számára magyarul és horvátul is megtartották
az ünnepi szentmisét az újvidéki Mária Neve templomban.
A búcsúi szentmisét msgr. dr. Német László
belgrádi főpüspök tartotta.
Msgr. dr. Német László a szentmise végén
az új kápolnát is felszentelte.
A kápolna védőszentjének Szent Jenő vértanút választották.
Szent Jenő vértanú holttestét a futaki
Jézus szíve római katolikus templomban őrzik.Az új kápolnába 30 hívő férhet be.


Új járványmegelőző rendelkezések lesznek Szerbiában

Az óvintézkedések a munkahelyekre vonatkoznak. Betartásukat szigorúan ellenőrzik majd.

Hamarosan új rendelkezéseket vezetnek be, hogy megakadályozzák a koronavírus terjedését a munkahelyeken. Ezt a szerbiai Munkaügyi és Foglalkoztatási Minisztérium illetékes igazgatósága jelentette be. A javaslat olyan szabályokat tartalmaz, amelyeket a munkáltatóknak be kell tartaniuk, hogy megakadályozzák a fertőzés kockázatát.
Eddig is voltak szabályok, de ezek csak a kereskedelmi, a vendéglátóipari és az építkezési tevékenységet folytató vállalatokra vonatkoztak. Az új rendelkezés azonban minden munkáltatóra és munkahelyre kiterjed.
A munkaadóknak és a foglalkoztatottaknak kötelezően fertőtlenítést kell végezniük, mielőtt a munkahelyre belépnek. Amennyiben lehetséges, be kell vezetni a második és a harmadik váltást, hogy kevesebben tartózkodjanak az adott zárt térben. Ha ezt nem lehet megoldani, vagyis nincs elég távolság a dolgozók között, akkor kötelező a védőmaszk viselése.
A klímahasználatot is korlátozni fogják. Csak olyan iparágakban kapcsolható be a klíma, ahol az feltétlenül szükséges, és oda kell figyelni rá, hogy minél kevesebben tartózkodjanak a klimatizált helyiségben.
Ellenőrzésekre kell számítani, és büntetések is lesznek, ha valaki nem tartja be a szabályokat. A munkáltatóra 50 ezertől 500 ezer dinárig terjedő pénzbírságot, az alkalmazottra 20 ezer dinárt szabhatnak ki.
A munkaügyi minisztériumnál azt mondják, minderre azért van szükség, mert a járvány még nem múlt el, és a koronavírus bármikor, bármilyen munkaközösségben elterjedhet. Erre legutóbb Vranjeban volt példa.
A rendelkezést várhatóan a szerb kormány következő ülésén fogadják el.

Új járványmegelőző szigorítások a munkahelyeken

Új járványmegelőző szigorításokat vezethetnek be a munkahelyeken Szerbiában.

Azért kellenek a munkahelyeken
a szigorítások,
hogy a koronavírus
ne terjedjen tovább
az emberek között.
A munkahelyek bejáratánál
kötelező lesz
a fertőtlenítés.
A munkahelyeken be kellene
vezetni a 2. és a 3. váltást,
hogy minél kevesebb
ember legyen ugyanabban
az időben a zárt térben.
A munkahelyeken
kötelező a védőmaszk
viselése is.
Nem szabad használni
a klímákat a munkahelyeken.
Csak olyan munkahelyen
szabad bekapcsolni
a klímát, ahol muszáj.
Figyelni kell arra,
hogy kevés ember
legyen a klimatizált helyen.
A munkahelyeken
ellenőrizni fogják,
hogy betartják-e
a szabályokat.
Pénzbüntetést kaphat
az a munkahely és munkás is,
ahol nem tartják be
ezeket a szabályokat.
Ezeknek az új szabályoknak
a bevezetése még csak terv.


Klimatizált lett a Zorka Helyi Közösség orvosi rendelője

A legnagyobb kánikulában is elviselhető lesz ezentúl a várakozás a szabadkai Zorka Helyi Közösség orvosi rendelőjében.

Az idei jótékonysági buckai lángosfesztivál adományainak egy részéből ugyanis klímaberendezést vásároltak, amelyet ma adtak át, felszerelésére pedig a napokban kerül sor. A 2010 óta működő orvosi rendelő 2300 pácienst lát el.
Több mint 1500 lángost sütöttek ki az idei, sorrendben hetedik buckai jótékonysági lángosfesztiválon. 36 ezer dinár gyűlt össze adományokból, jótékonysági bevételekből. Ebből vették meg a helyi egészségház részére a klímaberendezést. De természetesen más jótékonysági célokra is maradt a pénzből.
Bali Irén egyike annak a mintegy 2300 páciensnek, aki a Zorka Helyi Közösség orvosi rendelőjébe jár. Eddig a nyári melegben két kiöregedett ventilátorral próbálták megkönnyíteni a páciensek várakozását: „Nagy örömmel fogadtuk a hírt, mert már elviselhetetlen volt a hőség a váróteremben meg az orvosnőnél is, úgyhogy ez biztos, hogy minden lakos örömére fog szolgálni.”
A lángossütést idén is a Zorka Helyi Közösség VMSZ Női Fórumának aktivistái szervezték meg.
Pletl Aranka, elnök, VMSZ Női Fórum, Zorka HK: „A fesztiválon azt mondtuk, hogy a befolyt összegből a nehéz sorsú gyerekeket támogatjuk, őket is fogjuk támogatni, sőt sikerült a Zorka Helyi Közösség területén lévő egészségháznak egy légkondicionáló berendezést ajándékoznunk ebből az összegből.”
Több mint 500 vendége volt az idei lángosfesztiválnak, emelte ki Kudlik Zoltán, a Zorka Helyi Közösség tanácselnöke. Az itt élő polgárokat kérdezték meg, mire lenne leginkább szükség a helyi közösség területén. Ők adták a javaslatot: „Ezért döntöttünk úgy, hogy egy légkondicionáló berendezést fogunk vásárolni, amivel a helyi polgároknak elviselhetőbbé tesszük majd a várakozási időt.”
Az egészségház dolgozói is örömmel fogadták az adományt. Az átadáson jelen volt Horvát Tímea, Szabadka alpolgármestere is: „Mindez nem valósult volna meg anélkül, ha nem lett volna akkora az érdeklődés a zorkai polgárok részéről, amekkora volt az egy héttel ezelőtt megrendezett lángosfesztiválon. Az ő adományaik és a Női Fórum szorgos kezeinek tevékenysége odáig vezetett, hogy azok a polgárok, akik különféle egészségügyi problémák miatt ide fognak járni a rendelőbe, ezt megtehetik a hőség ellenére, olyan klimatizált feltételek mellett, amely biztosan, hogy minden polgár életminőségének a javítására szolgál.”
A klímaberendezésnek nagy hasznát veszik, hiszen a Zorka Helyi Közösség orvosi rendelőjében egymásnak adják a kilincset a páciensek, a váróterem általában tele van.

Klímát kapott a Zorka Helyi Közösség orvosi rendelője.

Klíma ugyan az, mint a légkondicionáló.
A Zorka Helyi Közösség Szabadkán van.
Minden településen vannak helyi közösségek.
Szabadkán több helyi közösség is van.
A Zorka Helyi Közösséghez 1 orvosi rendelő is tartozik.
Az orvosi rendelőbe járnak a beteg emberek.
A Zorka Helyi Közösség orvosi rendelőjében eddig nem volt klíma.
A Zorka Helyi Közösség orvosi rendelőjében nyáron nagyon meleg volt.
A Zorka Helyi Közösség lakói nagyon örülnek a klímának az orvosi rendelőben.
A Zorka Helyi Közösség orvosi rendelőjében dolgozó orvosok is nagyon örülnek a klímának.
A Zorka Helyi Közösség orvosi rendelője 2010 óta működik.
A Zorka Helyi Közösség orvosi rendelőjébe nagyon sok beteg jár.
A Zorka Helyi Közösség orvosi rendelője a VMSZ Női Fórumtól kapta a klímát.
A VMSZ Női Fórum egy politikai csoport.
A VMSZ Női Fórumban, csak nők vannak.
A VMSZ Női Fórum lángosfesztivált szervezett Zorkán.
A lángosfesztiválból befolyt összegből vették a klímát az orvosi rendelőnek.
Befolyt összeg az a pénz, amit az emberek kifizettek a lángosokért.
A VMSZ Női Fórum nehézsorsú gyerekeknek is fog segíteni.
Nehézsorsú gyerek például az, akinek nincs mit ennie.


Megteltek az iskolapadok

Kilencnapos szünet után ismét visszatértek az iskolába az általános és középiskolás diákok. Az első félév december 23-án ér véget Vajdaságban, Szerbia többi részében pedig december 30-án.

Azt, hogy az intézkedés pozitív hatással volt-e a járványügyi helyzetre most még nehéz megjósolni - állítják a szakemberek. Ez majd nagyjából egy-két héten belül derül ki. Tény azonban, hogy Szabadkán jóval kevesebb fertőzött gyereket jegyeztek az elmúlt hét folyamán.
Teljes gőzzel folyik ismét a tanítás a szabadkai Széchenyi István Általános Iskolában. A szakszolgálat és az iskola vezetősége a rövid szünet alatt kimutatást készített a tanintézmény járványügyi helyzetéről, a tanév kezdete óta.
Weiss Vesna, a Széchenyi István Á. I.igazgatója: "944 tanulóból eddig, a három hónap alatt, 38 volt pozitív. Ez négy százalék. És 115 diák izolációban volt, szeptemberben, októberben és novemberben, idáig. Az 12 százalék az összes tanulóból."
A legtöbb diák októberben volt covid-pozitív, leginkább hatodikosok, hetedikesek és nyolcadikosok. Az iskola 119 alkalmazottja közül eddig 9 volt fertőzött, és ketten voltak karanténban - tette hozzá az igazgató.
Zombori Imre, a szabadkai Bosa Milićević Közgazdasági Középiskola igazgatója szerint helyes döntés volt a rendkívüli tanítási szünet beiktatása.
"Szerintem ennek a valós effektusa ezen a héten lesz látható, mivel a múlt héten nem voltak kontaktusok, mivel a tanárok meg a diákok nem voltak az iskolában, de szerintem bizonyára pozitívan fog hatni."
A tanügyi dolgozók közül hetente átlagosan egy-két fertőzött hiányzik a munkahelyéről. Órán, de a szünetekben is kötelező a maszkviselés - tette hozzá Zombori Imre.
Egyelőre még nem született konkrét döntés arról, hogy hogyan pótolják be a rendkívüli tanítási szünet miatt elmaradt napokat. Korábban az illetékes minisztérium háromféle forgatókönyvet emlegetett, az egyik szerint szombatonként járnának a diákok iskolába, a másik változat szerint meghosszabbítanák a tanévet, míg a harmadik verzió alapján a tanórákat intenzívebbé és tömörebbé tennék, hogy a hiányzó tananyagot bepótolják a gyerekek.
Szabadkán jelenleg 2019 koronavírusos beteget tartanak nyilván. Október 31-én még 2491 aktív fertőzött volt, ez nagyjából 18 százalékos csökkenés - mondta dr. Bohucki Nebojsa. A járványügyi szakorvos szerint azonban októberben nagyon sok fertőzött diák volt.
"Hetente Szabadkán regisztráltunk több mint száz fertőzött diákot, 120-130. De múlt héten csak 21 beteg diák volt, ha összesen figyelembe vesszük az általános- és középiskolákat. Ez a kisebb őszi vakáció úgy tűnik, javulást hozott, de még mindig óvatosnak kell lenni. Csak ha elmúlik az egy-két lappangási idő, tehát 17 nap után bírjuk mondani, hogy tényleg történt javulás, vagy nem."
A szakember nyomatékosította, jó ez a pozitív tendencia, de be kell tartani az óvintézkedéseket és minél több 16-18 év közötti diákot is be kellene oltani.

Újra megteltek az iskolapadok

Tegnap újra megteltek az iskolapadok a szerbiai általános és középiskolákban.

Tegnap november 15-e, hétfő volt.
A szerbiai iskolákban 9 napos őszi szünet volt
a koronavírus-járvány miatt.
Az, hogy eredményes volt-e
a meghosszabbított őszi szünet,
majd 1 vagy 2 hét múlva lesz látható,
ha kevesebb lesz a beteg.
Szabadkán már az elmúlt hét folyamán is
kevesebb fertőzött gyerek volt.
A szabadkai Széchenyi István Általános Iskolában is
újra megteltek az iskolapadok.
Kimutatások szerint ebben az iskolában
a legtöbb tanuló októberben volt
koronavírusos beteg.
A hatodikosok, a hetedikesek
és a nyolcadikosok között volt a legtöbb
koronavírusos beteg.
Az iskolákban továbbra is kötelező a maszkviselés
a tanulók és a tanárok számára is.
Nincs még döntés arról, hogy hogyan lesznek
bepótolva a rendkívüli tanítási szünet miatt
elmaradt napok.
Lehet, hogy szombati napokon fogják
bepótolni az iskolák az elmaradt napokat.
Lehet, hogy meghosszabbítják a tanévet
az elmaradt napok miatt.
Lehet, hogy a tanítási órák alatt kell majd
bepótolni az elmaradt napokat.
dr. Bohucki Nebojsa elmondta,
fontos, hogy minél több 16 év és 18 év közötti
diák be legyen oltva a koronavírus elleni vakcinával.
dr. Bohucki Nebojsa 1 szabadkai járványügyi orvos.
Az első félévnek december 23-án lesz vége Vajdaságban.
Szerbia többi részében december 30-án
lesz vége az első félévnek.


Ismét működik a népkonyha Magyarkanizsán

A nyári szünetet követően 10 településen osztanak főtt ételt a községben, így a Vöröskereszt és az önkormányzat jóvoltából 110-en juthatnak melegételhez minden hétköznap.

A szervezet székházában szeptember elsejétől, két hónapos szünet után most már minden hétköznap fél 10-kor vehetik fel a felhasználók a napi melegétel-adagjukat.
Balázs István már nyolc éve a népkonyha felhasználója. Elmondta, ő a nyári időszakban is főzött magának, viszont nagy segítség az, hogy most részesül a meleg ételből: „Nagyon nehéz volt, de éppenséggel nekem nem volt annyira nehéz, mert én tudok főzni magamnak és akkor főztem, meg a fiatalasszonynak is, és őneki is adtam ebédet, úgyhogy meg voltam vele elégedve, de jobb, hogy most kapjuk az ebédet.”
Azt, hogy ki részesül a népkonyha szolgáltatásából, a helyi Szociális Központ dönti el. Varga Tandari Katalin már több mint 10 éve felhasználó és nagyon elégedett a kiosztott étellel: „Én meg vagyok elégedve, például tegnap kaptunk gyuvecsot és nagyon finom volt. Nagyon hiányzott a két hónap, hogy nem volt ebédünk. Csütörtöki naponként is bab szokott lenni kolbásszal és nagyon finom, meg borsóleves, zöldbableves, rizs, káposzta, ez szokott lenni.”
A kiosztásra kerülő ételt a helyi Gyöngyszemeink Iskoláskor Előtti Intézmény szakácsai készítik el, majd innen szállítják tovább a rászorulóknak a község több településére – emelte ki Hodik Erzsébet, a magyarkanizsai Vöröskereszt elnöke: „Fél liter úgymond sűrűbb leves formát és fél kenyeret kapnak. Munkanapokon ezt kapják a felhasználók. 10 féle élelmet kapunk a szerbiai Vöröskereszttől, ezt tudjuk ebben a programban adni, és azon kívül a benzint, amivel szállítjuk a község 10 kiosztóhelyére, tulajdonképpen most már az egész község területén osztunk a leginkább rászorulóknak.”
A rászorulók a napi melegétel-adagot Magyarkanizsa önkormányzatának és a Vöröskereszt együttműködésének köszönhetően kapják meg minden hétköznap.

Újra működik a népkonyha Magyarkanizsán

Júliustól nyári szüneten volt a népkonyha Magyarkanizsán.

Szeptember 1-jétől
újra oszt ki meleg ételt
a rászorulóknak
a népkonyha Magyarkanizsán.
Magyarkanizsa 1 város
és község Vajdaságban.
Magyarkanizsa községben
10 településen osztanak
főtt ételt a rászorulóknak.
Rászoruló ember az,
akinek nincs sok pénze
arra, hogy ételt
vegyen magának.
Jelenleg Magyarkanizsa
községben 110 rászoruló
kap meleg ételt.
Minden hétköznap
délelőtt 9:30-tól
lehet átvenni a meleg
ételt a magyarkanizsai
népkonyhán.
Az emberek elégedettek
a népkonyha ételeivel.
Az emberek azt mondják
finom ételeket kapnak
a magyarkanizsai népkonyhán.
Az emberek azt mondják,
sokat segít nekik,
hogy kapnak meleg ételt.
A népkonyhát a magyarkanizsai
Vöröskereszt szervezi meg.
A magyarkanizsai
Szociális Központ dönti el,
hogy ki kaphat
meleg ételt a népkonyhán.
A kiosztott meleg ételeket
a magyarkanizsai
Gyöngyszemeink óvoda
szakácsai készítik el.


Kolbászfesztivál Erzsébetlakon

A szeles, esős idő ellenére több ezren jöttek el Erzsébetlakra a IX. Kolbászfesztiválra. Nem csak a környékről, hanem Belgrádból is sokan érkeztek. A tavaly tapasztalt nagy érdeklődés miatt az idén kétnapos volt a rendezvényt.

Egy út vezet a vizek ölelésében fekvő Erzsébetlakra. A jobb megélhetés reményében sajnos sokan ezen az úton hagyták el szülőfalujukat. Szombaton és vasárnap viszont mindenki ennek a kis, többnemzetiségű - szlovák, magyar, bolgár, szerb - bánáti falunak a rendezvényére igyekezett.
Milan Nedeljkov, szervező: „Ez a rendezvény a közösség fennmaradását szolgálja. A településen az elmúlt években egy nagymértékű demográfiai leépülésnek voltunk a tanúi. Sokan elmentek. Ez az egyik módja annak, hogy megtartsuk ezt a közösséget, hogy bemutassuk Erzsébetlak lehetőségeit a falusi turizmus terén. Az ilyen rendezvények egyike pedig a disznótori hagyományok bemutatása.”
A rendezvényt, a helybéli iskola diákjainak a fellépése és Dušanka Petrak, a Szlovák Nemzeti Tanács új elnökének a köszöntője után Simo Salapura, Nagybecskerek polgármestere nyitotta meg.
Simo Salapura, Nagybecskerek polgármestere: „Most nyitottuk meg a kilencedik kolbászfesztivált, de már a jubiláris tizedik megszervezésére gondolunk. Egy szerény falusi rendezvényből regionális, immár fontos nemzetközi rendezvénnyé terebélyesedett. Egy harmonikus, többnemzetiségű környezet, a Császár-tó természetvédelmi környezetre támaszkodva, együtt, egy komoly idegenforgalmi lehetőséget kínál.”
Az állattenyésztés helyzete és a szokások megváltozása következtében egyre kevesebb a disznóvágás Bánátban is. Torda egyike azoknak a falvaknak, ahol még él a hagyomány.
Matyis József, Torda: „Nyolc vagy kilenc helyt voltunk együtt, különböző komáknál, bérmakomáknál, sógoroknál, aztán ismerősöknél, és akkor a családban is már volt kettő is, és akkor így megcsinálgatjuk magunk, mert én még mindig azt mondom, hogy amit mi csinálunk meg abba bízok.”
Az érdeklődőknek egy-egy perlaszi, écskai, tordai, muzslyai és erzsébetlaki csapat mutatta be a hagyományos disznótort. Ez alkalommal a disznót szalmával pörkölték, ami persze a nagy szélben nem volt egyszerű feladat. Elhozták azokat az eszközöket is, amelyeket egykoron - jobb híján – felhasználtak a disznó feldolgozásánál.
Budai Zoltán, Muzslya: „Minden parasztházban nem volt szár se, hanem a parasztkocsinak a hátsó sarkát, az elég nagy volt, vagy leszedték a kocsioldalakat, ha az se nem volt az embernek, mert nem volt mindenkinek ló se. Hanem akkor levették a disznóól vagy az istállóajtót.”
A kétnapos rendezvényen vásárolni lehetett mindenféle ételt-italt, a frissen töltött kolbásztól és disznóságoktól kezdve a legkülönfélébb házi termékekig.

Kolbászfesztivál Erzsébetlakon

Több ezren látogattak el Erzsébetlakra a 9. alkalommal megszervezett Kolbászfesztiválra.

Erzsébetlak 1 falu Bánátban.
Szombaton és vasárnap tartották meg
a Kolbászfesztivált Erzsébetlakon.
Szombat február 4-e,
vasárnap február 5-e volt.
A hétvégén szeles, esős időjárás volt,
mégis nagyon sok ember volt kíváncsi
a 9. alkalommal megszervezett Kolbászfesztiválra.
Erzsébetlakról az elmúlt években nagyon sokan vándoroltak el.
A Kolbászfesztivál célja, hogy az elvándorolt lakosok
a rendezvényre ellátogassanak
és újra a faluban töltsék az idejüket.
A Kolbászfesztiválra nem csak a környékbeli lakosok
látogattak el, hanem még Belgrádból is érkeztek érdeklődők.
Az erzsébetlaki Kolbászfesztiválon
a disznóvágások hagyományait mutatták be a résztvevők.
Bánátban is egyre kevesebben tartanak
disznóvágást, ezért fontos bemutatni
annak hagyományát.
A hétvégi rendezvényen a disznót
szalmával pörkölték.
Ez a nagy szélben nem volt egyszerű feladat.
A résztvevők elhozták azokat az eszközöket is,
amelyeket valamikor felhasználtak a disznó feldolgozásánál.
A 2 napos rendezvényen vásárolni lehetett
mindenféle finom ételt, italt,
frissen töltött kolbászt és sok más házi terméket.


Branko Ružić oktatási miniszter elmondta, a nyolcadikosok az iskolákban fogják kitölteni a teszteket a járványügyi intézkedések betartása mellett. Legfeljebb tizenöt diák és egy ügyeletes tanár tartózkodhat majd a teremben.

Dragana Stanojević, az Oktatási és Nevelési Minőségértékelő Intézet vezetője korábban azt nyilatkozta, a nyolcadikosok az idén még klasszikus módon fognak záróvizsgázni, vagyis papír és ceruza segítségével, a jövőben azonban előirányozzák majd a teljes folyamat digitalizálását. Ami annyit jelent, hogy nagy a valószínűsége annak, hogy néhány év múlva a tanulók online fogják kitölteni a záróvizsga tesztjeit.

Március végén lesz a próba-kisérettségi Szerbiában

Március 26-án és 27-én tartják meg a próba-kisérettségit Szerbiában.

Március 26-a pénteki nap lesz.
Március 27-e szombati nap lesz.
A próba-kisérettségit az általános
iskolák 8. osztályos diákjai írják.
A próba-kisérettségi 1 tudásfelmérő,
ami ellenőrzi a tanuló tudását,
amit megszerzett a 8 év alatt.
Branko Ružić azt mondta, hogy
a próba-kisérettségit a tanulók
az iskolákban fogják megírni.
Branko Ružić azt mondta, hogy
minden óvintézkedés be lesz tartva
a próba-kisérettségik írása közben is.
Branko Ružić a szerb oktatási miniszter.
A próba-kisérettségi írása idején
a tanulóknak maszkot kell majd viselni,
1 teremben 15 diák és 1 tanár
lehet majd bent.
Idén a nyolcadikos tanulók
még az iskolákban, papír és ceruza
segítségével töltik ki
a próba-kisérettségit Szerbiában.
Idén 2021 van.
A tervek szerint pár év múlva
már az interneten keresztül fogják
kitölteni a tanulók a próba-kisérettségit
Szerbiában.


Ötből három autó Vajdaságba került az őszi forduló első húzásán

Horgosi személynek is kedvezett a szerencse a Vedd el a számlát és nyerj! nevű nyereményjáték őszi fordulójának első húzásán. Vajda Andrea egy Fiat 500L típusú személyautóval lett gazdagabb.

Rajta kívül Goran Radojković Újvidékről, Dragica Petrović Nagybecskerekről, Momčilo Krstić és Milan Jovanović pedig Belgrádból kapott új autót.
A fődíjat, egy zimonyi lakást Titomir Stojković boleči lakos nyerte.
A győzteseket a több mint 8,3 millió beérkezett borítékot tartalmazó medencéből Jovana Preković karatéban olimpiai bajnok sportoló húzta ki.
Az ősz folyamán egyébként 6 húzást szerveznek az illetékesek.

3 autó Vajdaságba került a Vedd el a számlát és nyerj! nyereményjáték sorsolásán

Tegnap tartották a Vedd el a számlát és nyerj! nevű nyereményjáték őszi játékának első húzását.

Tegnap szeptember 18-a, szombat volt.
A Vedd el a számlát és nyerj! olyan
nyereményjáték, ahova számlákat kell
beküldeni postán keresztül.
A tegnap esti nyereménysorsoláson
5 autóból 3 autót vajdasági személyek nyertek meg.
Vajda Andrea, horgosi lakos egy
Fiat 500L típusú autót nyert tegnap.
Horgos 1 falu Vajdaságban.
Goran Radojković, újvidéki lakos is nyert
tegnap 1 autót
és Dragica Petrović, nagybecskereki lakos is
megnyerte a Fiat 500L típusú autót.
Újvidék és Nagybecskerek 2 vajdasági város.
A Vedd el a számlát és nyerj! nyereményjáték
fődíja 1 zimonyi lakás.
Zimony Belgrádhoz tartozó városrész.
Belgrád Szerbia fővárosa.
A zimonyi házat tegnap Titomir Stojković
boleči lakos nyerte.
Boleč 1 városrész Belgrádban.
Az ősz folyamán még 6 nyereménysorsolás
lesz szervezve a Vedd el a számlát és nyerj! játékban.